(Rapport Uffiċjali u Rivedut)

Il-ĦDAX-IL PARLAMENT

Laqgħa Nru. 120

It-Tlieta 07 ta' Frar, 2012

Stampat fl-Uffiċċju tal-Iskrivan

Prezz €2.50

IL-ĦDAX-IL PARLAMENT

Laqgħa Nru. 120

It-Tlieta 07 ta' Frar, 2012

Il-Kumitat iltaqa' fil-Palazz, il-Belt Valletta, fis-07:40 p.m.

Il-Minuti tal-Laqgħa Nru 118 li saret nhar l-Erbgħa, 9 ta' Novembru 2011 ġew ikkonfermati.

THE CHAIRMAN (Onor. Edwin Vassallo): Nixtieq inpoġġi fuq il-Mejda tal-Kumitat;

E-mail mibgħuta mill-Anti-Poverty Forum Malta datata 3 ta' Jannar 2012.

Din il-korrispondenza qiegħda tintbagħat mis-Sinjura Irene Schembri u tgħid hekk:

Mela nistgħu nibagħtulhom risposta biex naraw insibux ġurnata li fiha nistgħu niltaqgħu xi darba wara nofsinhar.

U meta nkunu nafu bid-data, navża lilkom biex jekk xi ħadd ikun irid jiġi, ikun jista' jagħmel dan ukoll.

L-Onor.

Carmelo Abela qiegħed juri x-xewqa li jattendi, u anke l-Onor.

Mela l-ħin nipprovaw inħalluh għat-3.30 p.m. għax f'dak il-ħin it-tlieta li aħna nistgħu.

U bħala ġurnata, jekk ma jinqala' xejn, inħalluha għall-14 tax-xahar.

Approvazzjoni tar-Rapport dwar Paceville

THE CHAIRMAN: Nixtieq niċċirkola magħkom dan ir-rapport;

L-Imġieba taż-Żgħażagħ f'Paceville – It-Tmien Rapport tal-Kumitat dwar l-Affarijiet Soċjali

Naħseb li dan ir-rapport irridu nibdlulu ismu u minflok jiġi jinqara hekk: "Lejn Iktar Sigurtà u Bon Ordni f'Paceville".

Qed ngħid hekk għax meta konna qegħdin nitkellmu, spjegajna mill-ewwel li t-terms of reference tagħna kienu li naraw kif nistgħu nersqu lejn aktar sigurtà u bon ordni kemm għaż-żgħażagħ kif ukoll għar-residenti u għal dawk l-individwi li jaħdmu u li nvestew f'dik l-area.

Jiena kelli ċ-ċans li nara dan ir-rapport, u naħseb li meta wieħed jara s-suġġerimenti jsib li dawn kollha jħarsu dan l-aspett.

Fil-fatt id-diskussjonijiet kollha li kellna kienu kollha ffokati fuq kif nistgħu naslu lejn proposti għal aktar sigurtà u bon ordni f'din il-lokalità.

Jekk wieħed iħares lejn dawn il-proposti li tagħhom għamlet sommarju tajjeb ħafna r-Research Analyst tagħna, Dr Elaine Burmingham, isib li ...

JUSTYNE CARUANA: … aktar serħan tal-moħħ għar-residenti f'Paceville.

THE CHAIRMAN: Imma hawn mhux fuq ir-residenti biss qegħdin nitkellmu.

Huwa bon ordni u sigurtà għal kulħadd, kemm għar-residenti, kemm għaż-żgħażagħ li jiffrekwentaw dawk il-postijiet, kemm għall-ħaddiema li jaħdmu hemmhekk kif ukoll għal dawk li nvestew.

Aħna ħarisna lejn kulħadd.

Għalissa ejjew inħalluha kif inhi u mbagħad, as we go along, jekk insibu xi ħaġa iżjed addattata, nipproponuha.

Kelli proposta x'nagħmel u araw jekk taqblux magħha jew le.

Filwaqt li nistgħu nibdew niddiskutu dan ir-rapport ħalli nkunu ċerti minn dak li qegħdin nagħmlu, bil-permess tagħkom xtaqt li noħorġuh għall-konsultazzjoni pubblika biex nagħmlu n-nies aktar aware minnu u b'hekk, qabel ma nikkonfermawh u ngħidu li din id-diskussjoni issa ġiet magħluqa, inpoġġuh għall-iskrutinju pubbliku biex min irid jagħtina feedback ikun jista' jagħmel dan ukoll.

Tista' tkun l-MHRA, il-GRTU, il-Pulizija, iż-żgħażagħ stess jew kwalunkwe persuna oħra.

Aħna nieħdu nota ta' dak li jintqal lilna biex b'hekk verament inkunu għamilna konsultazzjoni miftuħa.

Ma niddejjaq xejn li sadanittant nibdew niddiskutu dan ir-rapport, u li noffru l-possibbilità li nibagħtu kopja lil dawk kollha li kienu nklużi fid-diskussjonijiet li għamilna u li huma elenkati f'paġna 3 ta' dan ir-rapport biex nagħtuhom iċ-ċans li li jekk iridu jżidu xi ħaġa oħra ma' dak li diġa' hawn miktub.

Naturalment nagħtuhom deadline ħalli nkunu nistgħu nagħlquh ukoll.

Dan inkunu qegħdin nagħmluh biex inkunu konxji li dak li qegħdin nipproponu qed nipproponuh f'isimhom u biex nuru l-ideat mifruxa, anke jekk ikunu ideat kontrastanti għal xulxin.

Din tkun riċerka li jkun għamel dan il-Kumitat u li għandu jwassalha lill-eżekuttiv tal-Gvern u lill-kumplament tas-soċjetà Maltija.

Jekk hawn xi kummenti fuq dan nixtieq nismagħhom.

Qed ngħid dan ħalli llejla, qabel ma jagħlaq il-Parlament, inpoġġi fuq il-Mejda tal-Kamra dan ir-rapport u b'hekk nagħmluh pubbliku.

Sadanittant f'laqgħat oħra nkunu nistgħu nkomplu bid-diskussjoni tagħna fuq dan is-suġġett.

It-tieni punt li xtaqt nagħmel huwa dan: Elaine ġabret b'mod qasir ferm, imma tajjeb u konċiż, ir-rijassunt tal-laqgħat kollha li kelli, uħud minnhom b'mod formali hawnhekk, filwaqt li oħrajn kienu one to one, u għandna wkoll il-kummenti tar-residenti u dawn jinsabu f'paġna 5.

Fil-fatt, uħud mill-kummenti tħallew ad litteram, jiġifieri ma ħbejna xejn minn dak li qalulna r-residenti, u dak kollu li smajna qegħdin nirriproduċuh hawnhekk f'dan ir-rapport.

Minn paġna 5 sa paġna 8, 9 u 10 huma kollha l-kummenti tar-residenti.

Ir-residenti, jiġifieri n-native residents, ħalli nuża l-kelma li wżajna f'dik il-laqgħa pubblika li kellna fil-Millennium Chapel.… Fil-fatt hemm żewġ tipi ta' residenti; hemm dawk ir-residenti di passaggio, li jkunu qegħdin jgħixu fl-appartamenti ta' Paceville għal ċertu perjodu ta' żmien, u mbagħad għandek dawk ir-residenti li jkunu jgħixu hemmhekk is-sena kollha, u dawn huma l-anzjani tal-familja li kienu hemmhekk minn qabel ma ġie l-investiment f'Paceville.

Dawn huma l-kummenti ta' dan it-tip ta' residenti.

F'paġna 10 insibu r-realtà ta' Paceville u nsibu diversi kummenti rigward is-sigurtà ġewwa Paceville, filwaqt li minn paġna 12 sa paġna 14 insibu l-kummenti li qalulna fil-laqgħat li kellna hawnhekk.

F'paġna 14 insibu paragrafu 2.3 li jirriferi għall-konsum tal-alkoħol, u li dan ukoll kien punt importanti ħafna u li ma nistgħux ma nirriferux għalih.

Fil-fatt nistgħu naraw riferenzi li saru għal dak li qalu l-GRTU u l-GASP, li huwa organu li jirrappreżenta lill-ġenituri, fuq din il-problema tas-sigurtà ġewwa Paceville.

F'paġna 16 insibu paragrafu 2.4 li jagħmel riferenza għall-istudenti tal-Ingliż.

Aħna qegħdin insemmu l-istudenti tal-Ingliż, u hemm dak li qiegħda tgħid l-għaqda FELTOM.

F'paġna 18 insibu paragrafu 2.5 li għandu x'jaqsam mal-iskart ġewwa Paceville, u paragrafu 2.6 li għandu x'jaqsam mal-gentleman's clubs għax kellna wkoll diskussjoni mas-sidien ta' dawn l-istabbilimenti u jien kont ġejt mitlub sabiex niltaqa' ma' xi wħud mill-owners tagħhom.

JUSTYNE CARUANA: Ikkonsidrajt is-saħħa u s-sigurtà fuq il-post tax-xogħol tagħhom?

THE CHAIRMAN: Iva, kollox ikkonsidrajt u kkonsidrajtu fid-dawl tax-xemx għax il-laqgħa magħhom kienet wara nofsinhar.

F'paġna 19 insibu paragrafu 2.7 li jirriferi għall-istorbju f'Paceville, mentri paġna 20 tirreferi għaż-żgħażagħ u d-divertiment.

Hemmhekk għandna wkoll kummenti mill-Aġenzija Żgħażagħ u mill-MHRA.

Personalment, paġna 22 hija l-aktar interessanti għax fiha nsibu s-suġġerimenti.

Fil-fatt għandek suġġerimenti dwar is-servizz ta' ambulanza f'Paceville, pjan ta' kontinġenza, għassa tal-pulizija, li jkun hemm aġġornament tal-liġijiet u diversi suġġerimenti oħra.

Għandek is-suġġerimenti li saru mill-Membri tal-Kumitat dwar l-Affarijiet Soċjali.

F'paġna 23 insibu suġġerimenti dwar it-town centre management, filwaqt li f'paġna 24 insibu suġġerimenti fuq il-parkeġġ u fuq il-kollaborazzjoni bejn il-pulizija u l-industrija tad-divertiment u tat-turiżmu f'din l-area.

F'paġna 25 għandek suġġerimenti fuq ir-reviżjoni tal-liġijiet, fuq il-ġbir tal-iskart u fuq l-istudenti tal-Ingliż.

Imbagħad xi ħaġa tajba wkoll hija fejn għandek il-presentation li kienet saret mill-MTA meta konna morna hemmhekk u wrietna the way forward ta' dak li huwa l-investiment ġewwa Paceville.

Naħseb li huwa importanti li meta wieħed jieħu in konsiderazzjoni dawn is-suġġerimenti, jieħu wkoll in konsiderazzjoni l-proġetti li huma maħsuba biex itejbu din l-area.

Meta nieħdu in konsiderazzjoni l-proġetti tal-privat kif ukoll tal-Gvern fuq dak li qed jiġi maħsub biex itejjeb lill-Paceville, naraw li dawn is-suġġerimenti jagħmlu sens.

Issa nixtieq niftaħ id-diskussjoni magħkom, imma qabel xejn nixtieq ngħid li għada m'għandniex laqgħa tal-Kumitat minħabba li l-Parlament mhuwiex se jiltaqa'.

Il-ġimgħa d-dieħla se nkunu qegħdin inressqu wkoll ir-rapport fuq l-uniformijiet ħalli jkollna f'idejna dan ir-rapport.

Hawn xi suġġerimenti jew kontribuzzjonijiet min-naħa tagħkom?

L-Onor.

CARMELO ABELA: Naħseb li hija xi ħaġa tajba li dan ir-rapport jitqassam lil dawn l-entitajiet li jinsabu f'paġna 3 u f'paġna 4.

U forsi jista' jitpoġġa wkoll fuq il-website tal-Parlament biex, jekk hemm persuni oħra li mhumiex parti minn dawn l-għaqdiet, ikunu jistgħu jarawh ukoll.

Imma rridu nagħmluha ċara li dan ir-rapport għadu qiegħed jiġi diskuss u mhuwiex finali.

Irridu ngħidu li għadna qegħdin nirċievu s-suġġerimenti ħalli min irid jagħti l-kontribut tiegħu, ikun jista' jagħmel hekk mingħajr l-ebda diffikultà.

ANTHONY ZAMMIT: Sur President, aħna se ngħidulhom biex jiktbulna jew inkella jridu jiġu hawnhekk biex jgħaddulna l-kummenti jew is-suġġerimenti tagħhom?

THE CHAIRMAN: Naħseb li fil-press release nistgħu ngħidu biex min hu interessat jibagħtilna l-kummenti bil-miktub.

Imbagħad nistgħu nipproċedu b'dan il-mod; l-ewwel niddeċiedu fuq meta għandha tkun id-deadline.

Sadanittant aħna nkunu lħaqna rajna r-rapport biex ma nitilfux żmien, u mbagħad fil-laqgħat li jmiss narawh.

Imma ma napprovawhx qabel ma nkunu qrajna l-kummenti kollha.

Meta niġu biex nagħmlu l-aħħar laqgħa finali, nistgħu nerġgħu nistiednu lil dawk il-persuni kollha li taw il-kontribut tagħhom biex ikunu jistgħu jagħmlu l-aħħar kummenti tagħhom.

Ikun interessanti ferm li jekk xi darba, meta jkunu lesti t-transcripts kollha tad-diskussjonijiet li kellna fuq dan is-suġġett, jiġu annexed ukoll ma' dan ir-rapport.

B'hekk, jekk xi darba ssir xi riċerka, jkollna l-full text ta' kulma ntqal, u dan ir-rapport isir aħjar milli hu.

Jekk xi ħadd ikun irid jerġa' jagħmel riferenza għalih ikunu jafu x'qalu l-Pulizija, l-MHRA, l-MTA, eċċ. Dawn kollha nistgħu niddeċiduhom aktar 'il quddiem meta t-transcripts ikunu lesti.

ANTHONY ZAMMIT: Naħseb li tkun idea tajba li kieku kellna nagħtuhom il-possibilità li jiġu hawnhekk, għax inkella se noqogħdu nibagħtu għalihom u mbagħad nerġgħu niġu hawnhekk aħna biex ngħidu din, din u din aċċettajniha, filwaqt li l-oħrajn għadhom għad-diskussjoni, u allura nistednuhom fuq dawk il-punti li nkunu għadna qegħdin niddiskutu.

THE CHAIRMAN: Onor. Zammit, nista' nkompli miegħek però, dejjem jekk intom tkunu disponibbli, laqgħa bħal din nagħmluha matul il-ġimgħa u ssir għall-ħabta tas-2.00 p.m. biex inkunu nistgħu ndumu aktar, u l-uffiċjali nvoluti jkunu jistgħu jkunu qegħdin hawnhekk.

Għandna żewġ għażliet; jew nistednuhom hawnhekk f'laqgħa normali li ssir filgħaxija, jew inkella, peress li dawn in-nies ikunu xogħol u jippreferu li jiġu waqt il-ħin tax-xogħol, nagħmlu speċi ta' konferenza żgħira fil-bini tal-Parlament b'riżultat ta' dan ir-rapport li ħejjejna, biex b'hekk nagħtuhom aktar ċans jesprimu lilhom infushom.

L-awtoritajiet ikunu mistiedna wkoll, u nistgħu nistiednu lill-Ministri u b'hekk ikollna verament iċ-ċans li jkun hawn il-komunikazzjoni.

ANTHONY ZAMMIT: Issib min ikun irid jiġi waqt il-ħin tax-xogħol u ssib oħrajn li ma jkunux jistgħu jiġu dak il-ħin.

THE CHAIRMAN: M'għandix problema u jien lest li nakkomoda lil kulħadd.

Lest li nagħmlu kif għamilna drabi oħra, jiġifieri jekk xi ħadd ikun irid jiġi filgħaxija bħalma qegħdin bħalissa, navżawh meta se nkunu qegħdin niddiskutu dan is-suġġett u jkun jista' jiġi f'dik il-laqgħa.

Jekk tagħżlu ġurnata meta tixtiequ li nagħmlu laqgħa wara nofsinhar, bil-qalb kollha nistgħu nagħmluha wkoll.

Nimxu pass pass, u anke għaliex irridu naraw x'feedback se jkollna.

CARMELO ABELA: Ma tkunx idea ħażina li din il-laqgħa nagħmluha f'Paceville.

X'taħsbu?

THE CHAIRMAN: Ma nsibx oġġezzjoni.

CARMELO ABELA: Ejja ngħidu li nagħmlu laqgħa tal-aħħar mal-korpi u mal-entitajiet li għandna mniżżlin hawnhekk.

Nistgħu ma nsejħulhiex laqgħa formali tal-Kumitat imma nagħmluha f'forma ta' seminar.

Imbagħad issir laqgħa formali hawnhekk fejn nagħtu t-timbru tal-Kumitat.

B'dan il-mod inkunu qrib ta' dawn l-għaqdiet li jaħdmu f'dik l-area.

THE CHAIRMAN: Ma nsibx oġġezzjoni, anzi naħseb li huwa tajjeb li noħorġu minn hawnhekk.

Mela jista' ikollna konsultazzjoni pubblika biex dak li jkun jagħtina l-veduti tiegħu.

L-idea hi biex meta niġu biex niddiskutuh, ikollna feedback bil-miktub li jkun qed jissostanzja s-suġġerimenti li għandna, u allura, meta noffru dawn is-suġġerimenti lill-eżekuttiv tal-Gvern, ikollna verament l-aħjar li jista' jkollna.

It-tieni jkun tajjeb li meta nivverifikaw u nikkonkludu r-rapport u jkun hemm qbil bejnietna dwar dan, ma jżommna xejn milli mmorru nagħmlu konferenza dwar il-bon ordni u sigurtà f'Paceville ġo dan il-post stess.

M'għandi l-ebda oġġezzjoni biex nagħmlu hekk, anzi naħseb li tista' tkun waħda mill-isbaħ esperjenzi li jista' jkollna.

Jien qed nipproponi li t-titolu ta' dan ir-rapport ikun "Lejn iktar sigurtà u bon ordni f'Paceville".

Bħala deadline llum qegħdin fit-tieni ġimgħa ta' Frar, u allura jekk nagħtu ċans sal-aħħar ta' Frar ikun biżżejjed.

(Interruzzjonijiet) Jekk se ndumu aktar, nispiċċaw li ma nlestu qatt għax imbagħad irridu nerġgħu niddiskutu bejnietna.

Sadanittant, jekk xi ħadd jibgħat wara li nkunu qegħdin niddiskutu, aħna xorta nistgħu nisimgħuh.

Aħna qegħdin ngħidu għall-entitajiet, u mbagħad jekk ikun hemm xi ħadd mill-pubbliku li jkun irid jagħtina s-suġġerimenti tiegħu, ikun jista' jagħmel dan ukoll.

Imma almenu nistgħu nibdew.

F'Marzu se nibdew niddiskutuh aħna, u dejjem għandna tliet laqgħat oħra.

Mhux se noqogħdu nistennew li jidħol xi suġġeriment, u allura rridu nibdew niddiskutu.

U rridu nagħtu deadline biex ngħidu li ċċaqlaqna.

Jekk xi ħaġa trid tiġi fis-seħħ u biex inkunu lesti qabel l-istaġun tas-sajf, irridu nibdewh kemm jista' ikun malajr.

Mela sat-2 ta' Marzu hija d-deadline tagħna.

Għalhekk nitlob lis-Segretarja sabiex tipprepara l-press release u tibagħtha lill-Membri permezz ta' email biex jekk xi ħadd ikollu oġġezzjoni fuq xi ħaġa, inkunu nistgħu nirranġawha.

U jekk ma tirċievi xejn, allura tista' toħroġha.

Il-lejla se npoġġi wkoll dan ir-rapport fuq il-Mejda tal-Kamra, u għada jsiru l-korrezzjonijiet li semmejna.

Il-ġimgħa d-dieħla, se jkollna laqgħa oħra u għalhekk nistgħu naġġornaw għal nhar it-Tlieta, fejn se jkollna rapport ieħor, din id-darba fuq l-uniformijiet tal-iskejjel.

L-Onor.

FREDERICK AZZOPARDI: Qegħdin jissemmew il-pulizija hawnhekk, fejn qed jingħad li jkun hawn madwar 18-il pulizija, imma li dawn ma jagħmlux dmirhom.

U jissemma wkoll il-Kunsill Amministrattiv ta' Paceville.

Għalhekk taħsbux li għandna nibagħtu kopja ta' dan ir-rapport lil dawn l-entitajiet u nitolbuhom sabiex jagħtuna l-feedback tagħhom fuq dawn il-kummenti?

Per eżempju, il-Pulizija jistgħu jgħidulna għalfejn 18 u mhux iżjed u jekk hemmx il-ħsieb li jżiduhom.

THE CHAIRMAN: Fil-press release se nitolbu għal kummenti u suġġerimenti fuq is-suġġett li qed niddiskutu ħalli nkunu nafu l-feedback tagħhom.

Tajjeb li jkollna s-suġġerimenti ħalli l-Membri jkunu jafu li dak li qed jinkiteb f'isimhom huwiex aċċettabbli jew le, u li dan ir-rapport qed jieħu nota tal-veduti kollha.

Qegħdin inkunu fair?

Mela llejla se npoġġi dan ir-rapport fuq il-Mejda tal-Kamra.

Grazzi lil kulħadd.

Fit-8.10 p.m. il-Kumitat aġġorna għal data li kellha titħabbar iktar tard.


KUMITAT PERMANENTI DWAR L-AFFARIJIET SOĊJALI

LAQGĦA NRU 120

It-Tlieta, 7 ta' Frar, 2012

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fit-7:40 p.m.

L-Onor Edwin Vassallo, President tal-Kumitat, ippresieda.

Dr Elaine Birmingham, Research Analyst mal-Kumitat dwar l-Affarijiet Soċjali, kienet preżenti għal din il-laqgħa.

Il-President tal-Kumitat qal it-talba.

Il-Minuti tal-Laqgħa Nr.

118 li saret nhar l-Erbgħa 9 ta' Novembru 2012 ġew konfermati.

Il-President tal-Kumitat, l-Onor Edwin Vassallo qiegħed fuq il-Meja tal-Kumitat:

Dokument 159 E-mail mibgħuta mill-Anti-Poverty Forum Malta datata 3 ta' Jannar 2012

Approvazzjoni tar-Rapport dwar Paceville

L-Onor Edwin Vassallo, President tal-Kumitat iċċirkola lill-membri:

Dok 160 L-Imġieba taż-Żgħażagħ f'Paceville – It-Tmien Rapport tal-Kumitat dwar l-Affarijiet Soċjali

L-Onor Vassallo ippreżenta dan id-dokument biex ikun rapport ta' konsultazzjoni u ssuġerixxa li t-titlu tar-rapport jiġi mibdul.

Wara diskussjoni ġie maqbul li t-titlu ta' dan ir-rapport jiġi mibdul għal "Lejn aktar Sigurtà u Bon Ordni f'Paceville".

Il-Kumitat qabel li għandha tinħareġ Press Release biex ikun hemm sejħa pubblika biex min hu interessat jibgħat ilmenti, kummenti jew suġġerimenti fuq is-sitwazzjoni preżenti f'Paceville u kif tista' tiġi rranġata.

Kull kumment li jintbagħat, imbagħad jiġi diskussi fil-Kumitat Permanenti dwar l-Affarijiet Soċjali flimkien mar-rapport.

Fit-8:10 pm il-Kumitat aġġorna għall-data li kellha titħabbar iktar tard.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 57

Il-Ħamis, 9 ta' Frar 2012 fis-1.30 pm

L-Onor.

Francis Zammit Dimech, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar il-Ħamis, 9 ta' Frar 2012 fis-1.30 pm fil-Kamra tal-Kumitati fil-Palazz il-Belt b'din l-aġenda:-

Diskussjoni fuq il-Ftehim Kummerċjali dwar il-Ġlieda kontra l-Falsifikazzjoni (ACTA).

Affarijiet oħra.


IL-ĦDAX-IL PARLAMENT

LAQGĦA NRU.

Il-Ħamis, 9 ta' Frar 2012.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-1:40 p.m.

L-Onor Francis Zammit Dimech, President tal-Kumitat, ippresieda.

Preżenti wkoll kien hemm l-Onor Joseph Falzon u l-Onor Edward Scicluna, Membru tal-Parlament Ewropew.

ASSENTI: Il-Viċi Prim Ministru u Ministru tal-Affarijiet Barranin.

L-Iskrivan tal-Kumitat qal it-talba.

Il-Kumitat ta l-permess sabiex fotografu tal-ġurnal 'The Times' ikun jista' jieħu ritratti tal-ewwel parti tal-laqgħa.

Il-Minuti tal-laqgħa numru 56 li saret fid-9 ta' Diċembru kienu konfermati.

PREŻENTAZZJONI TA' KARTI

Il-President informa lill-Membri b'dawn ir-riżoluzzjoni u dokumenti oħra li l-Parlament Ewropew għadda lill-parlamenti nazzjonali u b'numru ta' komunikazzjonijiet mill-Ambaxxata tas-Sirja dwar is-sitwazzjoni f'dak il-pajjiż skont il-Gvern Sirjan u qiegħed fir-records tal-Kumitat:-

Dokument 933 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar il-proposta għal direttiva tal-Parlament Ewropew u tal-Kunsill dwar il-koordinazzjoni ta' salvagwardji li, għall-protezzjoni tal-interessi ta' membri u oħrajn, huma meħtieġa mill-Istati Membri ta` kumpanniji fis-sens tat-tieni paragrafu tal-Artikolu 54 tat-Trattat dwar il-Funzjonament tal-Unjoni Ewropea ,dwar il-formazzjoni ta' kumpanniji pubbliċi ta' responsabbiltà limitata u ż-żamma u t-tibdil tal-kapital tagħhom, bil-għan li jagħmlu dawn is-salvagwardji ekwivalenti (riformolazzjoni) ( – C7-0037/2011 – ) - P7_TA-PROV(2011)0477;

Dokument 934 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar l-abbozz ta' deċiżjoni tal-Kunsill dwar l-adeżjoni tal-Unjoni Ewropea għall-Protokoll tal-2002 tal-Konvenzjoni ta' Ateni dwar il-Ġarr bil-Baħar ta' Passiġġieri u l-Bagalji tagħhom, 1974, bl-eċċezzjoni tal-Artikoli 10 u 11 tagħha (08663/2011 – C7-0142/2011 – 2003/0132A(NLE)) - P7_TA-PROV(2011)0478;

Dokument 935 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar l-abbozz ta' deċiżjoni tal-Kunsill dwar l-adeżjoni tal-Unjoni Ewropea għall-Protokoll tal-2002 tal-Konvenzjoni ta' Ateni dwar il-Ġarr bil-Baħar ta' Passiġġieri u l-Bagalji tagħhom, 1974, fir-rigward tal-Artikoli 10 u 11 tiegħu (08663/2011 – C7-0143/2011 – 2003/0132B(NLE)) P7_TA-PROV(2011)0479;

Dokument 936 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar l-abbozz ta' deċiżjoni tal-Kusill u tar-rappreżentanti tal-gvernijiet tal-Istati Membri, imlaqqgħin fil-Kunsill, dwar il-konklużjoni tal-Ftehim Ewro-Mediterranju għall-Avjazzjoni bejn l-Unjoni Ewropea u l-Istati Membri tagħha minn naħa waħda u r-Renju Ħaxemita tal-Ġordan, minn naħa l-oħra (09189/2011 – C7-0122/2011 – 2010/0180(NLE)) - P7_TA-PROV(2011)0480;

Dokument 937 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar l-abbozz ta' deċiżjoni tal-Kunsill u tar-rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar il-konklużjonijiet tal-Ftehim dwar Spazju Komuni għall-Avjazzjoni bejn l-Unjoni Ewropea u l-Membri tagħha u l-Ġeorġja (09185/2011 – C7-0124/2011 – 2010/0186(NLE)) - P7_TA-PROV(2011)0481;

Dokument 938 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar il-proposta għal regolament tal-Kunsill li temporanjament jissospendi d-dazji tat-Tariffa Doganali Komuni fuq importazzjonijiet ta' ċerti prodotti industrijali fil-Gżejjer Kanarji ( – C7-0146/2011 – ) - P7_TA-PROV(2011)0482;

Dokument 939 Riżoluzzjoni leġislattiva tal-Parlament Ewropew tal-15 ta' Novembru 2011 dwar il-proposta għal regolament tal-Parlament Ewropew u tal-Kunsill dwar Bejgħ bin-Nieqes u ċerti aspetti tas-Swaps ta' Inadempjenza tal-Kreditu ( – C7-0264/2010 – ) - P7_TA-PROV(2011)0486;

Dokument 940 Riżoluzzjoni leġiżlattiva tal-Parlament Ewropew tal-15 ta' Novembru 2011 dwar il-proposta għal regolament tal-Parlament Ewropew u tal-Kunsill dwar l-istatistika Ewropea dwar għelejjel permanenti ( – C7-0129/2010 – ) - P7_TA-PROV(2011)0487;

Dokument 941 Riżoluzzjoni tal-Parlament Ewropew tal-15 ta' Novembru 2011 dwar strateġija ġdida għall-politika tal-konsumatur () - P7_TA-PROV(2011)0491;

Dokument 942 Riżoluzzjoni tal-Parlament Ewropew tal-15 ta' Novembru 2011 dwar il-Logħob tal-Azzard Onlajn fis-Suq Intern () - P7_TA-PROV(2011)0492;

Dokument 943 Riżoluzzjoni tal-Parlament Ewropew tal-15 ta' Novembru 2011 dwar il-Pjattaforma Ewropea kontra l-faqar u l-esklużjoni soċjali () - P7_TA-PROV(2011)0495;

Dokument 944 Riżoluzzjoni leġiżlattiva tal-Parlament Ewropew tas-16 ta' Novembru 2011 dwar il-pożizzjoni tal-Kunsill fl-ewwel qari bil-ħsieb tal-adozzjoni ta' deċiżjoni tal-Parlament Ewropew u tal-Kunsill li tistabbilixxi azzjoni tal-Unjoni Ewropea għaċ-Ċertifikat tal-Patrimonju Ewropew (10303/1/2011 – C7-0236/2011 – ) - P7_TA-PROV(2011)0502;

Dokument 945 Riżoluzzjoni leġiżlattiva tal-Parlament Ewropew tas-16 ta' Novembru 2011 dwar il-proposta għal direttiva tal-Parlament Ewropew u tal-Kunsill li tistabbilixxi żona ferrovjarja unika Ewropea (tfassil mill-ġdid) ( – C7-0268/2010 – ) - P7_TA-PROV(2011)0503;

Dokument 946 Riżoluzzjoni tal-Parlament Ewropew tas-16 ta' Novembru 2011 dwar il-konferenza dwar it-tibdil fil-klima f'Durban (COP17) - P7_TA-PROV(2011)0504;

Dokument 947 Riżoluzzjoni tal-Parlament Ewropew tas-16 ta' Novembru 2011 dwar iċ-ċinema Ewropea fl-era diġitali () - P7_TA-PROV(2011)0506;

Dokument 948 Riżoluzzjoni tal-Parlament Ewropew tas-17 ta' Novembru 2011 dwar appoġġ tal-UE għall-QKI: naffaċċjaw l-isfidi u negħlbu d-diffikultajiet () - P7_TA-PROV(2011)0507;

Dokument 949 Riżoluzzjoni leġiżlattiva tal-Parlament Ewropew tas-17 ta' Novembru 2011 dwar il-proposta għal regolament tal-Parlament Ewropew u tal-Kunsill dwar li jiġi stabbilit Programm biex jiġi appoġġjat l-iżvilupp ulterjuri ta' Politika Marittima Integrata ( – C7-0292/2010 – ) - P7_TA-PROV(2011)0508;

Dokument 950 Riżoluzzjoni tal-Parlament Ewropew tas-17 ta' Novembru 2011 dwar is-Samit bejn l-UE u l-USA tat-28 ta' Novembru 2011 - P7_TA-PROV(2011)0510;

Dokument 951 Riżoluzzjoni tal-Parlament Ewropew tas-17 ta' Novembru 2011 dwar l-internet miftuħ u n-newtralità tan-net fl-Ewropa - P7_TA-PROV(2011)0511;

Dokument 952 Riżoluzzjoni tal-Parlament Ewropew tas-17 ta' Novembru 2011 dwar il-projbizzjoni tal-munizzjonijiet tat-tferrix - P7_TA-PROV(2011)0512;

Dokument 953 Riżoluzzjoni tal-Parlament Ewropew tas-17 ta' Novembru 2011 dwar il-modernizzazzjoni tal-leġiżlazzjoni tal-VAT biex tingħata spinta lis-suq uniku diġitali - P7_TA-PROV(2011)0513;

Dokument 954 Riżoluzzjoni tal-Parlament Ewropew tas-17 ta' Novembru 2011 dwar il-ġlieda kontra s-sajd illegali fil-livell dinji – ir-rwol tal-UE () - P7_TA-PROV(2011)0516;

Dokument 955 Riżoluzzjoni tal-Parlament Ewropew dwar l-Eġittu, b'mod partikolari l-kawża tal-blogger Alaa Abd el-Fattah - P7_TA-PROV(2011)0518;

Dokument 956 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar it-test konġunt approvat mill-Kumitat ta' Konċiljazzjoni fil-qafas tal-proċedura baġitarja 2012 17470/2011 ADD 1, 2, 3, 4, 5 – C7-0446/2011 – ) - P7_TA-PROV(2011)0521;

Dokument 957 Riżoluzzjoni tal-Parlament Ewropew tal-1 ta' Diċembru 2011 dwar il-pożizzjoni tal-Kunsill dwar l-abbozz ta' baġit emendatorju Nru 6/2011 tal-Unjoni Ewropea għas-sena finanzjarja 2011, Taqsima III – Il-Kummissjoni (17631/2011 – C7-0440/2011 – ) - P7_TA-PROV(2011)0522;

Dokument 958 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1083/2006 fir-rigward tal-għajnuna li trid titħallas lura u l-inġinerija finanzjarja ( – C7-0215/2011 – ) - P7_TA-PROV(2011)0526;

Dokument 959 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar il-proposta għal Regolament tal-Parlament Ewropew u tal-Kunsill li jemenda Regolament tal-Kunsill (KE) Nru 1083/2006 dwar ċerti dispożizzjonijiet marbuta mal-ġestjoni finanzjarja, għal ċerti Stati Membri li qed jesperjenzaw jew huma mhedda b'diffikultajiet serji fejn tidħol l-istabilità finanzjarja tagħhom ( – C7-0221/2011 – ) - P7_TA-PROV(2011)0527;

Dokument 960 Riżoluzzjoni leġislattiva tal-Parlament Ewropew tal-1 ta' Diċembru 2011 dwar il-proposta għal deċiżjoni tal-Kunsill li temenda d-Deċiżjoni 2002/546/KE fir-rigward tal-perjodu tal-applikazzjoni tagħha ( – C7-0233/2011 – ) - P7_TA-PROV(2011)0528;

Dokument 961 Riżoluzzjoni leġislattiva tal-Parlament Ewropew tal-1 ta' Diċembru 2011 dwar il-proposta għal deċiżjoni tal-Kunsill li temenda d-Deċiżjoni 2007/659/KE f'dak li jirrigwarda l-perjodu ta' applikazzjoni tagħha u l-kwota annwali li tista' tibbenefika minn rata ta' sisa mnaqqsa ( – C7-0311/2011 – ) - P7_TA-PROV(2011)0529;

Dokument 962 Riżoluzzjoni tal-Parlament Ewropew tal-1 ta' Diċembru 2011 dwar l-indirizzar tat-tluq bikri mill-iskola () - P7_TA-PROV(2011)0531;

Dokument 963 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar it-test konġunt, approvat mill-Kumitat ta' Konċiljazzjoni, għal regolament tal-Parlament Ewropew u tal-Kunsill li jemenda r-Regolament (KE) Nru 1905/2006 li jistabbilixxi strument ta' finanzjament tal-koperazzjoni għall-iżvilupp (PE-CONS 00059/2011 – – ) - P7_TA-PROV(2011)0532;

Dokument 964 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar it-test konġunt approvat mill-Kumitat ta' Konċiljazzjoni għal regolament tal-Parlament Ewropew u tal-Kunsill li jemenda Regolament tal-Kunsill (KE) Nru 1934/2006 li jistabbilixxi strument ta' finanzjament għall-kooperazzjoni ma' pajjiżi u territorji industrijalizzati u oħrajn bi dħul għoli (PE-CONS 00056/2011 – – ) - P7_TA-PROV(2011)0533;

Dokument 965 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar it-test konġunt approvat mill-Kumitat ta' Konċiljazzjoni għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1889/2006 dwar l-istabbiliment ta' strument ta' finanzjament għall-promozzjoni tad-demokrazija u tad-drittijiet tal-bniedem madwar id-dinja (PE-CONS 00058/2011 – – ) - P7_TA-PROV(2011)0534;

Dokument 966 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar it-test konġunt, approvat mill-Kumitat ta' Konċiljazzjoni, għal regolament tal-Parlament Ewropew u tal-Kunsill li jemenda r-Regolament (KE) Nru 1905/2006 li jistabbilixxi strument ta' finanzjament għall-koperazzjoni għall-iżvilupp (PE-CONS 00057/2011 – – ) - P7_TA-PROV(2011)0535;

Dokument 967 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar il-proposta għal regolament tal-Parlament Ewropew u tal-Kunsill dwar prospetti tal-istatistika rigward it-trasport ta' merkanzija bit-triq (tfassil mill-ġdid) ( – C7-0286/2010 – ) - P7_TA-PROV(2011)0536;

Dokument 968 Riżoluzzjoni leġiżlattiva tal-Parlament Ewropew tal-1 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 1931/2006 rigward l-inklużjoni taż-żona ta' Kaliningrad u ta' ċerti distretti amministrattivi Pollakki fiż-żona eliġibbli tal-fruntiera ( – C7-0213/2011 – ) - P7_TA-PROV(2011)0537;

Dokument 969 Riżoluzzjoni leġislattiva tal-Parlament Ewropew tal-1 ta' Diċembru 2011 dwar l-adeżjoni tar-Repubblika tal-Kroazja mal-Unjoni Ewropea (14409/2011 – C7-0252/2011 – 2011/0805(NLE)) - P7_TA-PROV(2011)0538;

Dokument 970 Riżoluzzjoni tal-Parlament Ewropew ta' l-1 ta' Diċembru 2011 dwar l-applikazzjoni tal-Kroazja biex issir membru tal-Unjoni Ewropea () - P7_TA-PROV(2011)0539;

Dokument 971 Deċiżjoni tal-Parlament Ewropew tal-1 ta' Diċembru 2011 dwar l-emendi għar-Regoli ta' Proċedura rigward Kodiċi ta' Kondotta għall-Membri tal-Parlament Ewropew fir-rigward tal-interessi finanzjarji u l-kunflitt ta' interessi () - P7_TA-PROV(2011)0540;

Dokument 972 Riżoluzzjoni tal-Parlament Ewropew tal-1 ta' Diċembru 2011 dwar is-Semestru Ewropew għall-Koordinament tal-Politiki Ekonomiċi () - P7_TA-PROV(2011)0542;

Dokument 973 Riżoluzzjoni tal-Parlament Ewropew tat-13 ta' Diċembru 2011 dwar il-pożizzjoni tal-Kunsill dwar l-abbozz ta' baġit emendatorju Nru 7/2011 tal-Unjoni Ewropea għas-sena finanzjarja 2011, Taqsima III – Il-Kummissjoni (17632/2011 – C7-0442/2011 – ) - P7_TA-PROV(2011)0548;

Dokument 974 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-proposta għal direttiva tal-Parlament Ewropew u tal-Kunsill dwar id-dritt għall-informazzjoni fi proċeduri kriminali ( – C7-0189/2010 – ) - P7_TA-PROV(2011)0551;

Dokument 975 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-pożizzjoni tal-Kunsill fl-ewwel qari bil-ħsieb tal-adozzjoni tad-direttiva tal-Parlament Ewropew u tal-Kunsill dwar l-Ordni Ewropea ta' Protezzjoni (15571/1/2011 – C7-0452/2011 – ) - P7_TA-PROV(2011)0560;

Dokument 976 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-pożizzjoni fl-ewwel qari adottata mill-Kunsill bil-ħsieb tal-adozzjoni ta' direttiva tal-Parlament Ewropew u tal-Kunsill dwar proċedura unika ta' applikazzjoni għal permess uniku għaċ-ċittadini ta' pajjiżi terzi sabiex jgħixu u jaħdmu fit-territorju ta' Stat Membru kif ukoll dwar ġabra komuni ta' drittijiet għall-ħaddiema minn pajjiżi terzi li jkunu qed jgħixu legalment fi Stat Membru (13036/3/2011 – C7-0451/2011 – ) - P7_TA-PROV(2011)0561;

Dokument 977 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-proposta għal Regolament tal-Parlament Ewropew u tal-Kunsill dwar ċerti dispożizzjonijiet għas-sajd fiż-Żona tal-Ftehim tal-GFCM (Kummissjoni Ġenerali tas-Sajd għall-Baħar Mediterran) u li jemenda r-Regolament tal-Kunsill (KE) Nru 1967/2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran (12607/2/2011 – C7-0370/2011 – )P7_TA-PROV(2011)0562;

Dokument 978 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-pożizzjoni tal-Kunsill fl-ewwel qari bil-ħsieb tal-adozzjoni ta' direttiva tal-Parlament Ewropew u tal-Kunsill li temenda d-Direttiva tal-Kunsill 78/660/KEE dwar il-kontijiet annwali ta' ċerti tipi ta' kumpaniji fir-rigward ta' mikroentitajiet (10765/1/2011 – C7-0323/2011 – ) - P7_TA-PROV(2011)0563;

Dokument 979 Riżoluzzjoni leġiżlattiva tal-Parlament Ewropew tat-13 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1698/2005 fir-rigward ta' ċerti dispożizzjonijiet marbutin mal-ġestjoni finanzjarja għal ċerti Stati Membri li għaddejjin minn diffikultajiet serji marbutin mal-istabbiltà finanzjarja tagħhom jew li jinsabu mhedda mit-tali diffikultajiet ( – C7-0218/2011 – ) - P7_TA-PROV(2011)0564;

Dokument 980 Riżoluzzjoni leġiżlattiva tal-Parlament Ewropew tal-14 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta' Qabel l-Adeżjoni (IPA) ( – C7-0208/2011 – ) - P7_TA-PROV(2011)0566;

Dokument 981 Riżoluzzjoni leġiżlattiva tal-Parlament Ewropew tal-14 ta' Diċembru 2011 dwar il-proposta għal direttiva tal-Parlament Ewropew u tal-Kunsill li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedem ( – C7-0278/2010 – ) - P7_TA-PROV(2011)0567;

Dokument 982 Riżoluzzjoni leġislattiva tal-Parlament Ewropew tal-14 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 648/2004 fir-rigward tal-fosfati u komposti ta' fosfru oħra fid-diterġenti domestiċi tal-ħasil tal-ħwejjeġ ( – C7-0356/2010 – ) - P7_TA-PROV(2011)0568;

Dokument 983 Riżoluzzjoni leġiżlattiva tal-Parlament Ewropew tal-14 ta' Diċembru 2011 dwar l-abbozz ta' deċiżjoni tal-Kunsill dwar il-konklużjoni ta' Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kumpens finanzjarju previsti mill-Ftehim ta' Sħubija dwar is-sajd bejn il-Komunità Ewropea u r-Renju tal-Marokk (11226/2011 – C7-0201/2011 – 2011/0139(NLE)) - P7_TA-PROV(2011)0569;

Dokument 984 Riżoluzzjoni tal-Parlament Ewropew tal-14 ta' Diċembru 2011 dwar l-impatt tal-kriżi finanzjarja fuq is-settur tad-difiża fl-Istati Membri tal-UE () - P7_TA-PROV(2011)0574;

Dokument 985 Riżoluzzjoni tal-Parlament Ewropew tal-14 ta' Diċembru 2011 dwar is-Samit UE-Russja li se jsir fil-15 ta' Diċembru 2011 u l-eżitu tal-elezzjonijiet tad-Duma tal-4 ta' Diċembru 2011 - P7_TA-PROV(2011)0575;

Dokument 986 Riżoluzzjoni tal-Parlament Ewropew tal-14 ta' Diċembru 2011 dwar ir-rieżami tal-Politika Ewropea tal-Viċinat () - P7_TA-PROV(2011)0576;

Dokument 987 Riżoluzzjoni tal-Parlament Ewropew tal-14 ta' Diċembru 2011 dwar il-linja politika tal-UE kontra t-terroriżmu: il-kisbiet ewlenin u l-isfidi tal-futur () - P7_TA-PROV(2011)0577;

Dokument 988 Riżoluzzjoni leġislattiva tal-Parlament Ewropew tal-15 ta' Diċembru 2011 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 1406/2002 li jistabbilixxi l-Aġenzija Marittima Ewropea tas-Sigurtà [Aġenzija Ewropea għas-Sigurtà Marittima] ( – C7-0343/2010 – ) - P7_TA-PROV(2011)0581;

Dokument 989 Riżoluzzjoni tal-Parlament Ewropew tal-15 ta' Diċembru 2011 dwar il-kundizzjonijiet ta' detenzjoni fl-UE () P7_TA-PROV(2011)0585;

Dokument 990 Riżoluzzjoni tal-Parlament Ewropew tal-15 ta' Diċembru 2011 dwar il-moviment liberu tal-ħaddiema fl-Unjoni Ewropea - P7_TA-PROV(2011)0587;

Dokument 991 Riżoluzzjoni tal-Parlament Ewropew tal-15 ta' Diċembru 2011 dwar ir-rieżami ta' nofs il-perjodu tal-istrateġija Ewropea 2007-2012 dwar is-saħħa u s-sigurtà fuq il-post tax-xogħol () - P7_TA-PROV(2011)0589;

Dokument 992 Riżoluzzjoni tal-Parlament Ewropew tal-15 ta' Diċembru 2011 dwar is-sitwazzjoni tan-nisa fl-Afganistan u fil-Pakistan - P7_TA-PROV(2011)0591;

Dokument 993 Riżoluzzjoni tal-Parlament Ewropew tal-15 ta' Diċembru 2011 dwar it-Tuneżija: il-każ ta' Zacharia Bouguira - P7_TA-PROV(2011)0592;

Dokument 994 Dikjarazzjoni tal-Parlament Ewropew tal-15 ta' Diċembru 2011 dwar l-appoġġ ta' Jum Internazzjonali tal-Bniet - P7_TA-PROV(2011)0593; u

Dokument 995 Tnax-il komunikazzjoni mibgħuta bejn it-2 ta' Diċembru 2011 u s-7 ta' Frar 2012 mill-Ambaxxata Sirjana f'Ruma dwar is-sitwazzjoni f'dak il-pajjiż skont il-Gvern Sirjan.

DISKUSSJONI FUQ IL-FTEHIM KUMMERĊJALI DWAR IL-ĠLIEDA KONTRA L-FALSIFIKAZZJONI (ACTA - ANTI-COUNTERFEITING TRADE AGREEMENT )

Il-President tal-Kumitat għarraf lill-Membri li l-Ministru tal-Finanzi, l-Ekonomija u Investiment ma setax jattendi biex jagħmel il-preżentazzjoni tiegħu għax kellu jsiefer għal-laqagħa urġenti tal-Eurogroup dwar il-Greċja.

Kopja ta' dan il-ftehim kienet tqassmet lill-Membri tal-Kumitat.

Wara diskussjoni l-Kumitat qabel li:-

ssir laqgħa oħra nhar il-Ġimgħa 17 ta' Frar 2012 fis-1:30pm fejn il-Ministru tal-Finanzi, l-Ekonomija u Investiment ikun mistieden jagħmel preżentazzjoni dwar dan il-ftehim;

isir proċess ta' konsultazzjoni pubblika fejn awtoritajiet, organizzazzjonijiet mhux governattivi, għaqdiet interessati u individwi jiġu mistiedna jagħmlu sottomissjonijiet legali u/jew tekniċi u kummenti b'email jew bil-posta;

isir smigħ ta' esperti fid-diversi oqsma li jistgħu jintlaqtu minn dan il-ftehim; u

jittieħed inkonsiderazzjoni, fost l-oħrajn, dak li qiegħed iseħħ f'dan ir-rigward fil-Parlament Ewropew, il-pariri tal-Qorti Ewropea tal-Ġustizzja u r-raġunijiet jew l-oġġezzjonijiet tal-ħames pajjiżi li għadhom ma ffirmawx dan il-ftehim.

Fis-2:21 p.m. il-Kumitat aġġorna għal nhar il-Ġimgħa 17 ta' Frar 2012 fis-1:30 pm bl-istess aġenda, jiġifieri, it-tkomplija tad-diskussjoni fuq il-Ftehim Kummerċjali dwar il-Ġlieda kontra l-Falsifikazzjoni (ACTA).

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 121

It-Tlieta, 14 ta' Frar, 2012

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 14 ta' Frar, 2012 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Approvazzjoni tar-Rapport dwar l-Uniformijiet tat-Tfal tal-Iskejjel.

Affarijiet oħra.


(Rapport Uffiċjali u Rivedut)

Il-ĦDAX-IL PARLAMENT

Laqgħa Nru. 121

It-Tlieta 14 ta' Frar, 2012

Stampat fl-Uffiċċju tal-Iskrivan

Prezz €2.50

IL-ĦDAX-IL PARLAMENT

Laqgħa Nru. 121

It-Tlieta 14 ta' Frar, 2012

Il-Kumitat iltaqa' fil-Palazz, il-Belt Valletta, fis-07:30 p.m.

Il-Minuti tal-Laqgħa Nru. 120 li saret nhar it-Tlieta, 7 ta' Frar 2012, ġew ikkonfermati.

Preżentazzjoni ta' Karti

EDWIN VASSALLO (Chairman tal-Kumitat): Nixtieq inpoġġi fuq il-Mejda tal-Kumitat:

"Lejn Iktar Sigurtà u Bon Ordni

THE CHAIRMAN (Onor. Edwin Vassallo): Qabel ma nibdew id-diskussjoni fuq ir-rapport dwar l-uniformijiet tat-tfal tal-iskejjel, nixtieq nagħmel żewġ suġġerimenti żgħar.

L-ewwelnett, nixtieq ngħid li kien eżerċizzju tajjeb dak li npoġġu għad-diskussjoni pubblika r-rapport intitolat "Lejn Iktar Sigurtà u Bon Ordni f'Paceville", għaliex dawk kollha involuti fid-diskussjoni setgħu jagħtuna l-feedback tagħhom qabel ma niddiskutu u napprovaw dak ir-rapport bil-proposti li kellu fih.

Nixtieq ninformakom ukoll li llum kelli laqgħa informali – kif kien miftiehem – mal-Anti-Poverty Forum Malta.

Naħseb huwa importanti li nżommu f'moħħna li wieħed mir-rapporti ewlenin li konna għamilna ("Il-Ħidma lejn l-Inklużjoni Soċjali tfisser ħidma kontra l-faqar: it-tfal l-aktar li jbatu" – Marzu 2009) kien proprju fuq ir-realtà tas-sitwazzjoni tal-faqar relattiv li jista' jkollna f'pajjiżna.

Naħseb li huwa importanti wkoll li, minn żmien għal żmien, nerġgħu nfakkru l-proposti li jkun fihom ir-rapporti li nkunu ħriġna.

Għax il-proposti mhux tagħmilhom darba u tinsihom hemmhekk.

Naħseb li huwa fid-dmir tiegħi wkoll li nara li dan it-tip ta' rapporti, minn żmien għal żmien, nerġgħu nqanqlu l-interess fihom u nagħmlu wkoll diskussjoni fuqhom.

U għalhekk, ma' dan il-Forum issuġġerejt li aħna se nimpenjaw il-ħidma tagħna ħalli anke meta nkunu qegħdin nitkellmu fuq ir-rapporti li jkollna quddiemna, fosthom dak tal-lum li għandu x'jaqsam mal-uniformijiet tal-iskejjel, kif ukoll ir-rapport l-ieħor dwar is-sigurtà u l-bon ordni f'Paceville, inżommu f'moħħna li meta nressqu proposti, naraw li dawn ikunu ta' sostenn għal dawk il-persuni kollha li jkunu qegħdin jaffaċċjaw xi problemi soċjali.

B'hekk inkunu qegħdin naħdmu biex negħlbu b'mod kontinwu l-probabilità tal-faqar relattiv u tal-faqar reali.

Għandi proposta żgħira li xtaqt inressaqha quddiemkom.

Issa li hemm il-Ministru tal-Ġustizzja, Konsultazzjoni Pubblika u l-Familja, li huwa l-Onor.

Chris Said, naħseb li jkun f'waqtu li nistiednu lill-Ministru, jew inkella mmorru aħna l-uffiċċju tiegħu, ħalli nressqulu r-rapporti li għandhom x'jaqsmu – b'mod speċjali - mal-politika soċjali, mal-faqar, mal-proposti rigward l-emendi għall-Qorti tal-Familja, kif ukoll il-proposti marbuta mal-fatherlessness.

Issa li għandna l-Ministeru tal-Ġustizzja amalgamat mal-Ministeru tal-Politika Soċjali u l-Familja, naħseb li qegħdin f'pożizzjoni aħjar sabiex dawk l-emendi li konna nixtiequ li naraw li jersqu għall-Qorti tal-Familja, nippruvaw inressquhom aktar għall-attenzjoni tal-Eżekuttiv.

B'hekk nuru l-impenn tagħna li dak li nkunu qegħdin nitkellmu fuqu mhuwiex biss suġġett ta' darba, imma huwa suġġett li rridu nkomplu niddiskutuh.

Hawnhekk jiena miftuħ għall-opinjonijiet tagħkom.

Issa jew nistiednu ruħna b'idejna u mmorru aħna l-uffiċċju tal-Ministru biex nagħmlu din il-preżentazzjoni, jew inkella nistiednu lilu għal laqgħa ma' dan il-Kumitat, u jkollna diskussjoni miegħu f'dan ir-rigward.

Hawnhekk nixtieq nisma' l-proposti tagħkom minnufih, ħalli s-Segretarja u r-Research Analyst tal-Kumitat ikunu jistgħu jwettqu dak li nkunu ddeċidejna.

L-Onor.

CARMELO ABELA: Jiddependi jekk irridux li nagħmlu laqgħa formali tal-Kumitat jew inkella rridux nagħmlu żjara lill-Ministru li għandu r-responsabilità ta' dan il-qasam.

THE CHAIRMAN: L-importanti għalija hu li l-kontenut tar-rapporti jaslu għand il-Ministru, u nieħdu nota li jkunu waslulu għaliex nixtiequ li jkollna diskussjoni dwarhom miegħu.

Li nixtieq hu li nisma' l-proposti tagħkom fuq kif taħsbu li nistgħu nkunu l-aktar effettivi.

Jekk hemm bżonn li nġibuh hawnhekk nistgħu nistednuh ħalli jiġi hawnhekk meta jkun jista'.

Jekk huwa iżjed effettiv għalina li mmorru għandu, allura mmorru għandu.

Naraw kif nistgħu nkunu aktar effettivi.

CARMELO ABELA: Naħseb li l-aħjar ħaġa hu li nagħmlu laqgħa hawnhekk, liema laqgħa tkun waħda formali tal-Kumitat u nippreżentawlu r-rapporti, b'mod speċjali fejn hemm il-proposti tagħna.

Fil-fatt ir-rapporti jsiru mhux biex jiġbru t-trab fuqhom, imma biex min ikun qed jesegwixxi l-politika tal-ġurnata jikkonsidra dawk ir-rapporti.

Jiena naħseb li tkun okkażjoni tajba biex il-membri tal-Kumitat jitkellmu mal-Ministru konċernat b'mod formali u jressqulu dawn ir-rapporti.

THE CHAIRMAN: Hawn aktar kummenti?

Mela nitlob lis-Segretarja jew lir-Research Analyst sabiex jiktbu ittra formali lill-Ministru biex nuruh ix-xewqa tal-membri ta' dan il-Kumitat li jiltaqgħu miegħu, ħalli nkunu nistgħu nippreżentawlu d-dokumenti rigward il-politika soċjali, u nuruh x'inhuma l-fehmiet tagħna, kif ukoll biex nisimgħu l-fehmiet tiegħu rigward ir-responsabilità li għandu għal dak li għandu x'jaqsam mad-diversi emendi li konna qegħdin nipproponu.

ANTHONY ZAMMIT: Imbagħad ikun imiss lilu li jistieden lilna bħalma aħna nkunu stedinna lilu biex ikun jista' jgħidilna x'għamel fuq ir-rapporti tagħna.

THE CHAIRMAN: Grazzi.

Proposta oħra li nixtieq nagħmel hija – u din hija drawwa tagħna għax safejn niftakar diġa' għamilniha darbtejn oħra – li r-rapport li għadna kemm ħriġna, u ċioè dak dwar il-Familja u l-Anzjani, nagħmlu talba formali mal-Kap tal-Kamra, il-Ministru Carm Mifsud Bonnici, u allura anke lill-Kumitat dwar ix-Xogħol tal-Kamra, fejn nuru x-xewqa tagħna bħala Kumitat li dan ir-rapport jingħata numra ta' seduti ħalli niddiskutuh fil-plenarja.

L-aħħar rapport li ppubblikajna kien proprju dak fuq il-Familja u l-Anzjani.

Nemmen li dan ir-rapport fih ħafna proposti tajbin u sar ħafna xogħol siewi.

Għalhekk naħseb li jkun tajjeb li jiġi diskuss bejn il-membri fil-plenarja, dejjem jekk hemm qbil bejnietkom.

CARMELO ABELA: Sur President, għalfejn l-għażla ta' dan ir-rapport?

U għalfejn rapporti oħra le?

THE CHAIRMAN: Diġa' sar hekk drabi oħra.

Iddiskutejna r-rapport fuq il-faqar, u jekk m'iniex sejjer żball anke r-rapport fuq il-Qorti tal-Familja.

(Interruzzjonijiet) Qed jgħiduli li tressaq biss ir-rapport fuq il-faqar.

Imma jekk hemm rapporti oħra li nistgħu nressquhom, nista' nagħmel dan bil-qalb kollha.

Jien nixtieq li 'l quddiem, ladarba niddiskutu r-rapport fuq Paceville, dan jiġi mressaq ukoll quddiem il-plenarja.

Anzi ara, ħalli nemenda l-proposta tiegħi stess: wara li nitkellmu mal-Ministru Chris Said, naħseb li jkun f'waqtu wkoll li nuru l-interess tagħna sabiex ir-rapport fuq il-Qorti tal-Familja jkun jista' jiġi diskuss fil-plenarja.

Imma dan huwa l-waqt jekk irridu nagħmlu xi ħaġa.

L-Onor.

CARMELO ABELA: Fil-prinċipju m'għandi xejn kontra li r-rapporti li jagħmel il-Kumitat Permanenti dwar l-Affarijiet Soċjali jiġu diskussi fil-plenarja.

Għalkemm jista' jkun li nkunu l-istess membri li nservu fuq dan il-Kumitat li forsi l-aktar li se nieħdu interess li nitkellmu.

Nifhem li jkun hemm membri oħra li jkunu mħajrin jitkellmu, u j'Alla jkun hekk.

Imma nħoss li l-ewwel prijorità li l-Kamra għandha tagħti huma proprju l-mozzjonijiet li għandha quddiemha bħalissa.

Inti semmejt rapport ieħor dwar il-Qorti tal-Familja.

Issa l-istess Kamra għandha quddiemha mozzjoni mressqa minn naħa tal-Oppożizzjoni u li sal-lum il-Kumitat dwar ix-Xogħol tal-Kamra għadu ma tax data ta' meta din il-mozzjoni se tiġi diskussa.

Għalhekk naħseb li l-ewwel prijorità għandhom ikunu l-mozzjonijiet li hemm biex jiġu diskussi fil-plenarja.

Jekk imbagħad l-aġenda tiġi eżawrita, jien ma nsib xejn kontra, anzi naqbel fil-prinċipju li rapporti li saru minn dan il-Kumitat jiġu diskussi fil-Kamra.

Imma mhux meta l-Oppożizzjoni tistaqsi lill-Kap tal-Kamra meta se tiġi diskussa l-mozzjoni mressqa mill-Onor.

Michael Falzon, u jgħidilhom li għalissa m'hemmx data.

U nafu x'aġenda hemm ukoll.

Jiġifieri ma naħsibx li l-Gvern se jitlob għal prijorità fuq dawn ir-rapporti tal-Kumitat dwar l-Affarijiet Soċjali biex iħalli affarijiet oħra mhux diskussi.

THE CHAIRMAN: Jien m'għandi l-ebda intenzjoni li bil-proposta tagħna ngħaddu fil- prijorità proposti mressqa mill-Oppożizzjoni.

Jien bl-ebda mod ma kelli xi intenzjoni li d-diskussjoni fuq ir-rapporti tagħna tiġi qabel dik dwarxi mozzjonijiet imressqa mill-Oppożizzjoni.

Nistgħu aħna nressqu l-proposta, u l-Kumitat, bħalma forsi seta' għamel b'mozzjonijiet oħra, iżommha u għalissa ma tiġix diskussa.

Il-proposta li qed nagħmel jien hija waħda sempliċi ħafna, u għandha intenzjoni sempliċi ħafna wkoll.

Nixtieq li jkolli l-approvazzjoni tagħkom sabiex rapport li aħna għandna - għax fil-fehma tiegħi fih inizjattivi tajbin ħafna - ntellgħuh għall-attenzjoni tal-plenarja.

Imbagħad, fl-aħħar mill-aħħar, huwa għall-ġudizzju tal-membri parlamentari li qegħdin fil-Kumitat dwar ix-Xogħol tal-Kamra sabiex jiddeċiedu jekk jaċċettawx jew le din il-proposta.

Imma jekk hawn xi membri li jaħsbu li, għax hemm mozzjonijiet oħra, allura aħna m'għandniex inressqu dan ir-rapport għalissa, allura ma nressaqx din il-proposta.

Jiġifieri jekk taħsbu li b'din il-proposta se nkunu qegħdin nippreġudikaw jew intawwlu ż-żmien biex mozzjonijiet imressqa mill-Oppożizzjoni ma jitressqux fil-plenarja, allura nħalli din il-proposta għal aktar tard.

ANTHONY ZAMMIT: Naħseb li l-aħjar ħaġa li nistgħu nagħmlu huwa li l-ewwel niltaqgħu mal-Ministru Chris Said, u mbagħad immexxu minn hemmhekk.

THE CHAIRMAN: Jien m'għandix oġġezzjoni, imma r-rapport li għandna rigward il-Familja u l-Anzjani m'għandux x'jaqsam mal-Ministru Said.

(Interruzzjonijiet) Jekk tixtiequ li xahrejn oħra mil-lum dan ir-rapport naraw li xi darba jista' jiġi diskuss, u jekk nifhmu li l-Kumitat dwar ix-Xogħol tal-Kamra għandu aġenda twila, allura m'għandniex nibżgħu milli nressqu din il-proposta tagħna biex tkun mal-proposti li għandu l-Kumitat dwar ix-Xogħol tal-Kamra.

Però, jekk hemm xi xettiċiżmu jew biża, ma nressaq xejn.

CARMELO ABELA: Sur President, ħalli nispjega ruħi aħjar għax ma nixtieqx li niġi interpretat ħażin.

Fil-prinċipju, m'hemm xejn kontra milli rapport ta' dan il-Kumitat – li fl-aħħar mill-aħħar huwa dokument tal-Parlament - jiġi diskuss fil-plenarja, bit-tama li jkun hemm membri oħra li mhumiex membri ta' dan il-Kumitat li jkunu jixtiequ jitkellmu fuqu, apparti milli nkunu qegħdin inqajmu diskussjoni pubblika fuqu ġaladarba l-plenarja x'aktarx li tingħata aktar attenzjoni.

Dak kien il-punt tiegħi.

Naf li fl-aħħar laqgħa tal-Kumitat dwar ix-Xogħol tal-Kamra saret talba min-naħa tal-Oppożizzjoni sabiex tiġi diskussa mozzjoni pendenti min-naħa tal-Oppożizzjoni.

U t-tweġiba min-naħa tal-Kap tal-Kamra kienet li għalissa m'hemmx data.

Mhux qed ngħid li mhux se tiġi diskussa l-mozzjoni jew li inkella l-mozzjoni tal-Oppożizzjoni mhux se tiġi diskussa, għax se nissuġġerixxu – dejjem jekk naqblu - li xi rapport ta' dan il-Kumitat jitla' fil-plenarja.

Kulma qed ngħid bħala stat ta' fatt x'ġara f'dik il-laqgħa.

Nafu wkoll li l-aġenda tal-Gvern stess hija waħda twila u hemm diversi liġijiet li qed jiġu diskussi.

Fil-fatt, bħalissa bdejna tnejn, tlieta f'daqqa li għadhom ma ngħalqux, u nafu li hemm aġenda oħra twila.

Kif għedt, m'għandna xejn kontra li dan isir.

Li nistgħu nagħmlu hu li l-Kumitat, fil-każ, jissuġġerixxi lill-Kumitat dwar ix-Xogħol tal-Kamra sabiex jikkonsidra li, meta l-aġenda tippermetti, itella' xi rapport jew ieħor milli għamilna aħna bħala Kumitat dwar l-Affarijiet Soċjali.

THE CHAIRMAN: Irridu nieħdu nota ta' dak li qed jgħid l-Onor.

Carmelo Abela, imma rridu ngħidu liema rapport irridu li jiġi diskuss.

Jien naħseb li, kif kien qed jgħid l-Onor.

Anthony Zammit, ladarba r-rapport fuq il-Familja u l-Anzjani m'għandux x'jaqsam mad-dekasteru tal-Ministru Chris Said, il-proposta li jitressaq rapport li ħejjejna aħna lill-Kumitat dwar ix-Xogħol tal-Kamra għandha tirreferi għad-dokument dwar il-Familja u l-Anzjani.

Imbagħad, jekk hemmx possibilità li 'l quddiem ikollna diskussjoni fuq il-proposta dwar il-Qorti tal-Familja, kif kien qed jgħid l-Onor.

Aħna nuru x-xewqa tagħna li anke dawn ir-rapporti jiġu diskussi fil-plenarja, imma għal dawn nistennew mingħand il-Ministru Chris Said.

Jekk m'hemmx oġġezzjoni għal dan, nitlob lis-Segretarja ta' dan il-Kumitat sabiex tieħu l-inkarigu u tikteb ittra formali lill-Ministru Chris Said sabiex jiġi f'dan il-Kumitat.

Imbagħad lill-Kap tal-Kamra nibagħtulu hard copy tar-rapport, u nibagħtulu ittra fejn nuruh ix-xewqa tagħna li meta l-Kumitat dwar ix-Xogħol tal-Kamra jsib l-opportunità, dan ir-rapport jittella' wkoll quddiem il-plenarja.

Ħalli nagħmel proposta oħra, dejjem bil-ħsieb li dawn ir-rapporti ma nkunux għamilnihom għal xejn.

Nifhem li t-tliet partiti politiċi f'Malta jkunu għaddejjin bħalissa b'diskussjonijiet rigward il-programmi elettorali u l-manifesti elettorali tagħhom.

F'dawn l-aħħar tliet snin, għedt kemm-il darba li r-rapporti tagħna, li huma bażi ta' riċerka, jagħmlu sens importanti, dejjem biex ma jintesewx, u biex inressquhom 'il quddiem għall-attenzjoni ta' min jista' jkun fl-eżekuttiv tal-Gvern li jieħu xi ħaġa minnhom u jattwahom.

Kull meta aħna għamilna rapport, dejjem tkellimna f'isem in-nies li ġew jitkellmu magħna.

Jien għandi din il-proposta u nixtieq li niddiskutuha malajr.

Nixtieq li nagħmel stedina lis-Segretarji Ġenerali tal-partiti politiċi jew lil xi ħadd ieħor li jixtiequ jibagħtu huma.

Ma nsibx oġġezzjoni lil min jibagħtu.

Nagħmluha miftuħa u mbagħad jibagħtu lil min iridu.

F'din l-istedina, nagħmlulhom preżentazzjoni tad-dokumenti kollha li aħna ppubblikajna – din nagħmluha lill-partiti politiċi u lil dawk kollha li jistgħu jkunu interessati – u nuruhom li x-xewqa tagħna, fl-aħħar mill-aħħar, hija dik li naraw li dawn ir-rapporti jiġu esegwiti u li, fir-riċerka li kull partit politiku se jkun qed jagħmel biex jara x'tip ta' proposti jkun qed idaħħal… Nerġa' ngħid, nibagħtulhom hard copy ta' dawn ir-rapporti peress li bħalissa jkunu qegħdin jaħsbu fuq x'tip ta' programm elettorali se jkunu qegħdin jagħmlu.

Jiena nemmen ħafna f'dak li għamilna f'dawn l-aħħar tliet snin, u j'Alla jkollna iżjed żmien biex naħdmu.

Ir-rapporti tagħna fihom ħafna proposti tajbin u attwali, u allura biex inkomplu nitkellmu f'isem dawk kollha li ġew ikellmuna, naħseb li jkun waqt tajjeb li nagħmlu din il-preżentazzjoni lill-partiti politiċi.

CARMELO ABELA: Min-naħa tal-Oppożizzjoni naqblu mal-proposta tiegħek.

THE CHAIRMAN: Fil-każ nagħtu l-inkarigu lis-Segretarja sabiex tifformola l-ittra ħalli nibagħtuha lill-partiti politiċi li jistgħu jkunu interessati.

Din tkun laqgħa formali fejn nistiednu persuna li tintbagħat mill-partiti rispettivi, u aħna nagħmlu preżentazzjoni tar-rapporti li s'issa ppubblikajna jew poġġejna fuq il-Mejda tal-Kamra għall-konsultazzjoni pubblika.

B'hekk nagħtuhom il-massimu ta' dak li aħna ħdimna fuqu.

Jien naħseb li huwa ta' sodisfazzjon għall-membri ta' dan il-Kumitat li x-xogħol li aħna ħdimna fuqu kontinwament nibqgħu nippromwovuh lil min kapaċi jieħu deċiżjoni fil-politika Maltija.

Grazzi.

Approvazzjoni tar-Rapport dwar L-UniformiJIET tat-tfal tal-Iskola

THE CHAIRMAN: Nistgħu ngħaddu għar-rapport li għandna quddiemna llum u ċioè, id-disa' rapport tal-11-il leġislatura li jittratta l-uniformijiet għat-tfal tal-iskejjel.

Min-naħa tiegħi, se nagħmel introduzzjoni żgħira fuq dan is-suġġett.

Jekk tiftakru tajjeb, kienet inqalgħet problema li aħna, bħala Kumitat, konna fhimna li għandna issue soċjali peress li kienet tolqot numru kbir ta' familji li kellhom it-tfal tagħhom fl-iskejjel tal-Knisja, tal-Istat u indipendenti.

Din il-problema kellha x'taqsam mal-ispiża tal-uniformijiet.

Fuq din il-kwestjoni kienet daħlet ukoll l-Awtorità Maltija għall-Kompetizzjoni u l-Affarijiet tal-Konsumatur, fejn kienet għamlet ir-rapport tagħha, u aħna konna fhimna li għandna nkunu nvoluti bil-ħidma tagħna fuq din il-materja.

Illum, grazzi għar-Research Analyst u s-Segretarja tagħna, qed inpoġġu għall-attenzjoni tagħkom dan ir-rapport li huwa wieħed elaborat ħafna.

F'dan ir-rapport għandkom issibu l-proposti li se nkunu qegħdin inressqu aħna bħala Kumitat.

Fil-werrej tar-rapport taraw l-iskop tal-laqgħat, l-istudju fuq is-suq tal-uniformijiet, il-prezzijiet, il-bejgħ tal-uniformijiet u l-identità tal-iskola.

F'paġna 9 ta' dan ir-rapport insibu s-suġġerimenti mill-esperti u s-suġġerimenti mill-Membri tal-Kumitat dwar l-Affarijiet Soċjali.

Jien se naqra s-suġġerimenti tal-esperti u se mmur mill-ewwel għal paragrafu 3.

Però, se nsemmihom biss u nieqfu hemm biex insegwu l-proċedura li diġà segwejna fit-tmien rapport u allura npoġġuh għall-konsultazzjoni pubblika.

Qiegħed nissuġġerixxi li jsir hekk peress li aħna kkonsultajna kemm mal-Awtorità Maltija għall-Kompetizzjoni u l-Affarijiet tal-Konsumatur, kemm mal-Ministeru u kemm mad-Dipartimenti tal-Edukazzjoni.

Kien hawn ukoll involviment min-naħa tar-rappreżentanti responsabbli mill-iskejjel Privati u tal-Knisja.

Hawnhekk qegħdin nitkellmu wkoll f'isem il-ġenituri.

U, fil-fehma tiegħi, dan ir-rapport jiġbor fih il-konsultazzjoni kollha li kellna u li se npoġġuh għall-konsultazzjoni pubblika ħalli, meta dan ir-rapport ikun se jiġi diskuss u approvat, aħna, bħala membri ta' dan il-Kumitat, ikollna nieħdu nota ta' dak li se jintbagħat lilna.

B'hekk inkunu ċerti li dak li qegħdin niddiskutu u nipproponu ikun koerenti mal-ideat ta' dawk li qed nitkellmu f'isimhom, jiġifieri l-ġenituri, u dawk li qegħdin f'dan is-suq tal-uniformijiet li aħna ma tantx tkellimna magħhom f'din id-diskussjoni.

Imbagħad għandek ukoll l-iskejjel tal-Knisja, tal-Istat u dawk indipendenti.

Mela jien se naqra s-suġġerimenti, u jekk xi ħadd irid ibiddel xi ħaġa f'dan l-istadju, nistgħu naqbdu u nikkorreġu.

Nipproponi wkoll li dan ir-rapport jitqiegħed fuq il-Mejda tal-Kamra, u li l-konsultazzjoni pubblika tibqa' miftuħa sat-8 ta' Marzu, biex ikollna ġimgħa aktar fuq ir-rapport l-ieħor li d-data tiegħu se tagħlaq fit-2 ta' Marzu.

Mela f'paragrafu 3 ta' paġna 9 insibu hekk:

"L-Uffiċċju għall-Kompetizzjoni ħareġ diversi rakkomandazzjonijiet fir-rapport tiegħu, u numru minnhom ġew diskussi matul il-laqgħat mal-membri tal-Kumitat dwar l-Affarijiet Soċjali.

Dawn huma wħud mir-rakkomandazzjonijiet li ġew diskussi:

Jinstab bilanċ bejn l-identità distinta ta' kull skola u rispett lejn is-suq;

L-iskejjel m'għandhomx jagħżlu disinji kkumplikati, kuluri mhux tas-soltu jew kombinazzjoni tat-tnejn, u kemm jista' jkun għandhom iżommu l-uniformi sempliċi;

Għandu jkun hemm il-possibilità li l-uniformi tinxtara minn bejjiegħa differenti;

Fil-każ ta' oġġetti speċifiċi, għandha tinħareġ tender biex ma nillimitawx ruħna għal bejjiegħ wieħed li jrid jipprovdi dawk l-oġġetti għall-istudenti kollha ta' dik l-iskola.

Din is-sistema tgħin ukoll biex jitjieb il-prezz tal-uniformijiet;

Il-kuluri, id-disinn u l-materjal tal-uniformi għandhom jingħataw lill-bejjiegħa u lill-ġenituri li jitolbuhom."

Dawn kienu l-proposti kif smajnihom mingħand l-esperti, l-aktar min-naħa tal-Awtorità Maltija għall-Kompetizzjoni u l-Affarijiet tal-Konsumatur.

Wara li smajna dawn it-tipi ta' proposti li kienu elenkati wkoll fir-rapport tagħhom, jien se ngħaddi biex insemmi l-proposti li ħriġna bihom aħna bħala Membri tal-Kumitat Permanenti dwar l-Affarijiet Soċjali.

U għalhekk, f'paragrafu 4 ta' paġna 9 insibu hekk:

"Il-Membri tal-Kumitat dwar l-Affarijiet Soċjali semgħu u xtarru s-suġġerimenti kollha li tressqu matul dawn il-laqgħat.

Wara diskussjoni intensiva fuq is-suġġett tal-uniformijiet, il-Membri tal-istess Kumitat qed jipproponu s-suġġerimenti li ġejjin:"

- Qabel ma nsemmihom infakkar biss li dawn is-suġġerimenti li se naqra diġa' huma pubbliċi.

U allura jekk wieħed jisma' d-diskussjonijiet li kellna, isib li dawn is-suġġerimenti konna diġa' poġġejnihom ma' dawk li kienu preżenti u huma kienu qablu magħna.

Issa qegħdin inpoġġu wkoll dan ir-rapport għall-konsultazzjoni pubblika biex jekk hemm xi ħaġa minn dawn is-suġġerimenti li jixtiequ kjarifika fuqhom jew biex inkella tingħata spjegazzjoni aħjar, aħna nkunu konxji tagħha. -

L-iskejjel kollha għandhom jagħmlu l-almu tagħhom biex iżommu l-uniformi sempliċi u ġenerika kemm jista' jkun;

Għandu jkun hemm proċedura li tiggarantixxi li l-uniformi ma tinbidilx qabel ma jgħaddu mill-inqas għaxar snin.

Il-fatt li l-uniformi ma tinbidilx ta' spiss iħajjar aktar bejjiegħa jidħlu fis-suq tal-uniformijiet;"

(Din il-proposta hija waħda innovattiva min-naħa tagħna.)

Għandha tiġi maħruġa expression of interest sabiex jiġi determinat min se jidħol f'kuntratt biex jipprovdi l-uniformijiet;

L-iskejjel m'għandhomx jiddeċiedu huma stess x'se jkun il-prezz tal-uniformi.

Il-prezz għandu jiġi provdut mill-bejjiegħ wara li jkun rebaħ il-kuntratt bl-orħos prezz u l-kwalità patwita;"

(Din il-kelma "patwita" għandha tinbidel fl-opinjoni tiegħi, u minflokha nagħmlu "il-kwalità miftiehma.")

Kwalunkwe kuntratt li jiffirmaw il-bejjiegħa u l-iskejjel m'għandux ikun wieħed esklussiv.

Il-kuntratt għandu jiġi ffirmat biex jiggarantixxi li se jkun hemm provvista ta' uniformijiet, u mhux biex il-bejjiegħ ikollu l-esklussività fuq il-provvista tal-uniformijiet;

Irridu nħajru iktar bejjiegħa jidħlu fis-suq tal-uniformijiet sabiex ninċentivaw ir-roħs fil-prezzijiet;

L-iskejjel għandhom joħorġu stqarrija fejn jagħtu dettalji dwar l-uniformi, jinfurmaw lill-ġenituri dwar min rebaħ il-kuntratt għall-uniformijiet, u jagħtu ċ-ċans li l-ġenituri jixtru l-uniformi mingħand bejjiegħa oħrajn.

Il-kwalità ta' uniformijiet mixtrija mingħand bejjiegħa oħrajn tkun ir-responsabilità tal-ġenituri u ta' min qed ibigħhom;"

Issa se nkompli naqra l-aħħar parti ta' dak li għedna aħna bħala Kumitat, fejn għedna hekk:

"Filwaqt li nisħqu li l-uniformi għandha tinżamm sempliċi kemm jista' jkun, insostnu wkoll li waħda mis-soluzzjonijiet reali hija li l-uniformi tinżamm l-istess għal perijodu twil ta' żmien.

B'hekk nistgħu nħajru iktar bejjiegħa jordnaw uniformijiet skont id-disinn u l-kulur indikat mill-iskejjel, għaliex ikollhom garanzija li dawk l-uniformijiet jistgħu jinbiegħu tul numru ta' snin u mhumiex se jibqgħu bla bejgħ għaliex l-iskola tiddeċiedi li taqbad u tbiddel l-uniformi.

Ikun xieraq li l-Ministeru responsabbli għall-Edukazzjoni, kif ukoll l-iskejjel indipendenti u dawk tal-Knisja, jagħtu garanzija li l-uniformijiet tagħhom ma jinbidlux qabel perijodu minimu ta' għaxar snin.

Kwalunkwe rakkomandazzjoni li tinħareġ mill-Uffiċċju tal-Kompetizzjoni Ġusta għandha torbot lill-Iskejjel tal-Istat, l-Iskejjel indipendenti u dawk tal-Knisja."

Dawn kienu l-proposti tagħna u meta għamilnihom fhimna li qegħdin inġibu flimkien lill-awtoritajiet kompetenti f'dan is-settur.

Issa nistgħu ngħaddu għall-kummenti tagħkom.

L-Onor.

CARMELO ABELA: Grazzi.

Naħseb li dik kienet diskussjoni interessanti u bżonnjuża ħafna - u dan qed ngħidu anke bħala ex-kelliem tal-Oppożizzjoni fuq l-edukazzjoni - għax naf li ta' kull sena kienet tqum l-issue tal-uniformijiet.

U jekk jirnexxielna b'xi mod jew ieħor ngħaddu xi ftit minn dawn il-proposti tagħna u nikkonvinċu lil min għandna nikkonvinċu, inkunu għamilna verament xi ħaġa importanti ħafna.

Issa, rigward dawn il-proposti xtaqt ngħid xi ħaġa fuq it-tieni bullet point u li allura tiġi t-tieni proposta....

THE CHAIRMAN: Mela, qabel tkompli se nagħmel suġġeriment.

Ejjew nieħdu nota biex dawn is-suġġerimenti jiġu numerati ħalli min jiġi biex jagħtina r-rapport tiegħu jkun jista' jagħmel riferenza għan-numru tal-proposta li dwarha jkun qed jitkellem.

CARMELO ABELA: Mela kif kont qed ngħid, jien ridt ngħid xi ħaġa fuq it-tieni u l-ħames proposta għaliex bejn dawn it-tnejn nara kuntrast.

Dan għaliex filwaqt li fit-tieni proposta qed jingħad li għandu jkun hemm suq tal-uniformijiet… L-ewwelnett għalfejn għandu jkun hemm suq tal-uniformijiet?

Jekk bħala parti mill-uniformi jkollok qmis bajda, m'għandekx tiddetermina qmis bajda minn fejn tinxtara.

Imbagħad fil-ħames punt qed ngħidu…

THE CHAIRMAN: Jiġifieri t-tieni punt tajjeb jew le?

CARMELO ABELA: Le, għax ma naħsibx li għandna ngħidu li għandu jkun hemm suq tal-uniformijiet, għalkemm jista' jkun hemm partijiet mill-uniformi li għaliha joħroġ it-tender.

Imma, jekk jien għandi qmis bajda, ma tistax tgħidli li dik il-qmis trid tixtriha mingħand it-tali għax kien hu li rebaħ it-tender.

Imma jekk għandi purple blazer, u allura speċifiku għal dak il-kulleġġ partikolari, ħalli jinħareġ tender li jirbħu l-irħas wieħed u l-purple blazer ikun ta' dik il-kumpanija.

THE CHAIRMAN: Meta qed ngħidu suq tal-uniformijiet, qegħdin nifhmu dak li qed tgħid inti, u ċioè biex ikun hemm l-għażla.

Is-suq hawnhekk qiegħed ifisser l-għażla u mhux restrizzjoni.

U allura m'aħniex qegħdin ngħidu monopolju.

Qegħdin nużaw il-kelma "suq tal-uniformijiet" biex infissru provvista mifruxa...

CARMELO ABELA: Għax meta qed ngħidu "tħajjar iktar bejjiegħa jidħlu fis-suq tal-uniformijiet"...

THE CHAIRMAN: ...qed infissru li aktar bejjiegħa jidħlu fil-bejgħ tal-uniformijiet.

Mela tridx nibdlu l-kelma "suq" u nagħmluha "bejgħ" ħalli tinftiehem aħjar?

CARMELO ABELA: ...u allura aktar ikun hemm prezz irħas.

Għax għandek il-kompetizzjoni qed taħdem, u allura l-kelma "suq", jekk trid, nistgħu nibdluha u nagħmluha "bejjiegħa jidħlu fil-bejgħ tal-uniformijiet" għax bil-kelma "suq" qegħdin nifhmu bejgħ.

Jien miftuħ għas-suġġerimenti.

Qiegħed nagħmilha ċara li bil-kelma "suq" tal-uniformijiet qegħdin infissru "bejgħ" u li allura huwa suq miftuħ.

CARMELO ABELA: Aħna l-aktar importanti hu li nistabbilixxu x'inhu l-prinċipju.

Il-prinċipju għandu jkun li aktar ma jkollok għażla, aktar għandek ċans li l-prezzijiet ikunu aħjar.

THE CHAIRMAN: Mela naħseb li jkun aħjar li niċċarawha ftit.

L-equation kummerċjali dik hi, jiġifieri s'issa seta' kellna prezzijiet għoljin fl-uniformijiet għax kellna suq ristrett, u tista' tgħid li kważi lanqas suq ma kellna.

Għaldaqstant, kellna monopolju għax fejn għandek monopolju m'għandekx suq miftuħ.

U allura aħna ħsibna kif nippruvaw niftħu aktar dan is-suq.

Biex tiftaħ is-suq tal-uniformijiet, trid isserraħ moħħ min hu parteċipi f'dan is-suq, u ċioè l-bejjiegħa tagħna, għax jekk dawn ma jkollhomx ċertu serħan il-moħħ, mhux se jidħlu fis-suq.

Biex ikollhom serħan il-moħħ biex jidħlu f'dan is-suq, irid ikun hemm serħan il-moħħ li l-uniformijiet għandhom ċertu tul ta' żmien, u mhux jekk tinbidel il-headmistress trid tinbidel ukoll l-uniformi, għaliex nafu li xi ħaġa bħal din toħloq l-esklussività u toħloq il-monopolji.

F'dan kollu għandek żewġ punti kardinali; l-ewwel wieħed li jekk jista' jkun il-provvista tal-uniformijiet ikollha perjodu ta' żmien biex inserrħu moħħ il-bejjiegħa.

U kien proprju għalhekk li ttieħdet din il-proposta, u mill-Ministeru tal-Edukazzjoni serrħulna moħħna li ladarba issa ġew stabbiliti l-kulleġġi, m'hemmx l-intenzjoni li l-kulleġġi jbiddlu l-uniformijiet tagħhom, għax din issa ġiet stabbilita.

Li jonqosna allura hu li l-kulleġġi jserrħu moħħ min hu involut fis-suq li dik l-uniformi qiegħda hemm biex tibqa', u mhux se titbiddel l-għada.

Mela allura, filwaqt li għandek lil xi ħadd li rebaħ il-kuntratt biex, pereżempju, jissupplixxi lill-Kulleġġ San Nikola, biex ikun hemm il-kompetizzjoni ħielsa, jista' jkollok negozjant ieħor li jaf x'inhuma l-kuluri tal-uniformi ta' San Nikola, u hu wkoll jista' jġib dik l-uniformi.

B'hekk biss jista' jkollna roħs fil-provvista u fil-bejgħ tal-uniformijiet, għax ikollna l-kompetizzjoni.

Dawn is-suġġerimenti huma maħsuba biex ikunu jistgħu jipprovdu suq miftuħ tal-uniformijiet.

CARMELO ABELA: Li nixtieq inkompli ngħid hu li l-għażla ta' minn fejn tixtri l-uniformi, ġaladarba qed nitkellmu fuq possibilità aktar wiesgħa ta' minn fejn il-ġenituri jistgħu jagħżlu minn fejn jixtru l-uniformi, f'punt numru 7 aħna qed ngħidu li l-kwalità tal-uniformijiet mixtrija hija r-responsabilità tal-ġenituri.

Naqbel ma' dan.

Min-naħa l-oħra, ir-responsabilità tal-iskola għandha tkun dik li tikkonsulta mal-ġenituri.

Il-PTAs (Parents Teachers Association) ilhom jeżistu, u naħseb ta' min naraw li jkun hemm aktar involviment fid-deher u nassiguraw li jkun hemm dan l-involviment, għax forsi f'kulleġġ issir filwaqt li f'ieħor ma ssirx jew tingħata inqas importanza.

Aħna qed ngħidu li l-PTAs mhux biss jiġu kkonsultati imma jingħataw l-attenzjoni dovuta.

THE CHAIRMAN: Mela aħna qegħdin ngħidu li għandha tiżdied proposta oħra u wara s-seba' proposta tidħol din bħala t-tmien proposta…

CARMELO ABELA: ...li jekk se jkun hemm xi tibdil fil-kulur eċċ, il-Parents Teachers Association jiġu avżati u, jekk jista' jkun, jikkonsultaw anke b'mod wiesgħa mal-ġenituri biex ikun hemm qbil fuq il-kulur.

Xi kultant joħorġu b'kuluri li jagħmluha diffiċli biex ikollok l-għażla.

Issa nifhmu l-identità ta' kull skola, u nafu li jeżistu ħafna kuluri, imma l-importanti hu li ma nsibux xi kulur li huwa diffiċli biex issibu, u li allura jagħmilhielek diffiċli biex ikollok l-għażla minħabba li s-suq ma jipprovdix tali kuluri.

U allura mhux biss il-kwalità għandna nħallu f'idejn il-ġenituri, imma għalkemm il-kulur ikun se jiddeterminah il-kulleġġ, għandu jkun hemm qbil wiesa' kemm jista' ikun.

ANTHONY ZAMMIT: Imma għandna għaxar punti li huma importanti…

THE CHAIRMAN: Huma importanti ħafna għax huma l-fulkru ta' kollox.

CARMELO ABELA: Ħa nagħti dan l-eżempju.

Jekk għandna blazer li huwa ta' kulur blu, mhux bilfors irid ikun il-blu ta' kumpanija A, imma jekk jien, bħala ġenitur, sibt blazer blu minn ħanut ieħor, sakemm il-kulur tiegħu jkun qrib u qrib ħafna, allura għandu jkun aċċettat.

Ejjew ngħidu li jrid ikun l-istess, għax irridu noqogħdu attenti xi ngħidu għax inkella l-kapijiet tal-iskejjel...

ANTHONY ZAMMIT: Imma għandhom ikunu kuluri li ssibhom u mhux xi kuluri rari.

THE CHAIRMAN: Mela aħna qegħdin nużaw kliem sempliċi, u allura rigward dak li qed tgħidu intom - li jiena naqbel magħkom - l-ewwel waħda li qed ngħidu hu li l-iskejjel kollha għandhom jagħmlu l-almu tagħhom biex iżommu l-uniformi sempliċi u ġenerika kemm jista' jkun.

Il-kliem "sempliċi u ġenerika kemm jista' jkun" ifisser li aħjar li jkollna qmis bajda milli jkollna qmis vjola.

CARMELO ABELA: Inkluż fl-għażla tal-kuluri.

THE CHAIRMAN: Eżatt.

L-iskejjel għandhom jagħmlu l-almu tagħhom sabiex iżommu l-uniformi sempliċi u ġenerika kemm jista' jkun fl-għażla tal-kuluri u fil-mudell tal-ħjata.

CARMELO ABELA: Għax meta ngħidu "jżommu l-uniformi sempliċi u ġenerika kemm jista' jkun" qed ngħidu fl-għażla tal-mudell.

Għallinqas hekk nifhimha jien.

THE CHAIRMAN: Fl-għażla tal-kuluri u tal-mudell, jew fl-għażla tal-kuluri u l-mod tal-ħjata.

Ħa nagħmluha tassattiva kif qed tgħid inti, Onor. Abela.

Jien se nkompli nżid ma' dak li qed tgħidilna, għaliex naħseb li l-iskejjel kollha għandhom jagħmlu l-almu tagħhom sabiex iżommu l-uniformi sempliċi u ġenerika kemm jista' jkun fl-għażla tal-kuluri u fil-mudell tal-ħjata.

Meta qegħdin ngħidu hekk, qegħdin nagħmluha tassattiva.

U allura jekk dublett irid ikun dritt, ikun aħjar milli jkun bil-piegi ħalli jkun wieħed ġeneriku.

Allura għandna ninkludu "fl-għażla tal-kuluri u fil-mudell tal-ħjata".

Bil-mudell tal-ħjata nifhmu x'qed ngħidu.

(Interruzzjoni) Ma jimpurtax.

Meta se npoġġuha għall-konsultazzjoni pubblika, se jkun hemm min jifhem aktar minna u jkun jista' jgħidilna kif nistgħu nirranġaw il-kliem li qegħdin nippruvaw ngħidu aħna.

CARMELO ABELA: Kull tibdil għandu jsir b'konsultazzjoni u jekk jista' jkun bi qbil …

Kif kien qed jgħid l-Onor.

Anthony Zammit, u ċioè li aħna rridu nżommu l-importanza tal-għaxar snin minimu.

Dak huwa l-qofol ta' kollox, ħalli ma niftiehmux ħażin.

Ma rridux naħsbu li għax il-kulleġġ se jikkonsulta mal-ġenituri u l-ġenituri jgħidu iva għal dak li jkun qed jgħidilhom il-kulleġġ, allura se jbiddlu.

U allura ejjew naraw kif mingħajr ma nippreġudikaw il-proposta li l-uniformi trid tkun għal minimu ta' għaxar snin, naraw kif ngħidu li għal kull bidla li se tkun qiegħda tagħmel skola, din għandha tikkonsulta mal-ġenituri.

CARMELO ABELA: Sur President, ħalli nispjega ftit għalfejn semmejt il-kwistjoni tal-kuluri.

L-ewwelnett, fir-rigward tal-kwalità din qiegħda mniżżla diġà.

Issa fuq il-kulur, jiena kelli każ – wara d-diskussjoni li kellna f'dan il-Kumitat - fejn tfal żgħar fil-primarja ġew imsejħa mill-kap tal-iskola u mdaħħla fl-uffiċċju tal-kap biex jiċċekkjawlhom it-tabella tal-uniformi ħalli jaraw jekk l-uniformi li lebsin hijiex tat-tali kumpanija!

Dawn qed nitkellmu fuq tfal żgħar ta' sitta jew seba' snin!

Mhux se jagħmluha mal-kbar għax dawk, xi ħaġa bħal din, jeħduha with a pinch of salt.

L-iskejjel m'għandhomx jidħlu f'din il-fissazzjoni li l-uniformi bilfors trid tkun tat-tali kumpanija.

F'dawn il-każijiet li qed insemmi jien qalulhom b'mod speċifiku li l-uniformi li kienu lebsin ma kenitx tal-kwalità ta' dik il-kumpanija.

Hekk qalulhom.

THE CHAIRMAN: Mela f'dan ir-rigward irridu ndaħħlu l-kliem "parallel trading".

CARMELO ABELA: Dik diġa' semmejnieha.

THE CHAIRMAN: Iva b'dak li għedna semmejnieha, imma ma niddejqux insemmuha bl-isem.

Jekk "parallel trading" hija l-kelma teknika addattata, allura nsemmuha.

CARMELO ABELA: Jien kont se nissuġġerixxi xi ħaġa, għax naħseb li, filwaqt li kellna d-diretturi min-naħa tal-Edukazzjoni u anke min hu responsabbli f'dan is-settur f'dan il-Kumitat, jidher li hemm ċerti direttivi li qed jagħti min qed imexxi fil-qasam tal-Edukazzjoni li mhumiex jaslu s'isfel.

Fil-fatt, meta smajniehom jitkellmu hawnhekk, bdejt ngħid li s-safeguards hemm qegħdin.

Imma meta mbagħad smajt l-esperjenzi differenti, jien għedt lill-ġenituri li ġew ikellmuni li, quddiemna, id-Direttur Ġenerali qalet hekk u li min imexxi qal hekk.

Dawn il-ġenituri mbagħad qaluli li dak li qalu ma jaqbilx ma' dak li qed jiġri fl-iskejjel.

Għandna nissuġġerixxu alternattiva oħra fejn ngħidu li għandu jkun hemm – issa l-wording nistgħu nbiddluh – direzzjoni ċara mid-Direttorat tal-Edukazzjoni għall-iskejjel Statali kollha, u li dawn l-iskejjel jaraw li din id-direzzjoni tiġi osservata.

Issa tgħiduli: 'Mhux ovvja li hekk irid isir|?'

Imma din id-direzzjoni u l-policy li ssemmiet hawnhekk għandha tkun ċara kull fejn tkun applikabbli, fl-iskejjel, fil-kulleġġi, eċċ, u jkun hemm mekkaniżmu fl-istess Direttorat li jaraw li dawn l-affarijiet li jinqalgħu hekk kif tibda sena skolastika ġdida ma jkomplux għaddejjin matul is-sena skolastika.

Fil-fatt, dawn l-affarijiet jinqalgħu fil-ġenn tal-bidu, u mbagħad matul is-sena skolastika jmutu waħedhom għax jilħaq jgħaddi ż-żmien, u kulħadd qisu jissetilja.

U allura huwa importanti li jkun hemm persuni apposta mid-Direttorat tal-Edukazzjoni li jaraw li d-direzzjoni ċara li tkun ġejja mid-Direttorat tkun qiegħda tiġi segwita fl-għaxar kulleġġi li għandna.

THE CHAIRMAN: Meta aħna qegħdin nagħmlu dawn il-proposti, qegħdin nagħmluhom għall-attenzjoni u biex, jekk jista' jkun, jiġu segwiti mill-iskejjel privati, tal-Istat u dawk tal-Knisja.

Allura f'dawn il-proposti m'aħniex se nsemmu l-kulleġġi, imma nsemmu l-iskejjel.

THE CHAIRMAN: B'hekk dak li qed tgħid inti ma jsirx lanqas fl-iskejjel privati.

Aħna qed nissuġġerixxu li anke fl-iskejjel privati - biex inkunu serraħna moħħna li għandna suq miftuħ b'kompetizzjoni ġusta u b'kompetizzjoni ħielsa - nnaqqsu l-proċeduri ta' monopolji.

CARMELA ABELA: Naħseb li mill-istess rapport tal-Uffiċċju għall-Kompetizzjoni rajna li, xi kultant, l-aktar prezzijiet għoljin - mhux f'kollha – f'ċerti ħwejjeġ li nxtraw, kienu proprju fl-iskejjel tal-Istat milli fi skejjel oħrajn, speċjalment fejn jidħlu blazers.

Naturalment nista' niġi kkorreġut f'dan li qed ngħid.

Fil-livell sekondarju għadhom hemmhekk.

Għalhekk naħseb li jekk indaħħlu xi ħaġa bħal din fuq id-Direttorat tal-Edukazzjoni huwa importanti.

U magħha kont se nżid li, meta xi student jiġi kkorreġut jew tinġibidlu l-attenzjoni, din għandha ssir b'mod diskret.

Issa forsi tgħiduli: 'Dawn l-affarijiet hemm għalfejn niktbuhom?'

Imma naħseb jien li jkun aħjar li niġbdu l-attenzjoni għalihom.

Issa, jekk irridu nbiddluha jew ikollna suġġerimenti oħra min-naħa tad-Direttorat tal-Edukazzjoni, nkunu nistgħu nbiddluhom, imma l-ħsieb dak hu.

THE CHAIRMAN: Ladarba sa mmorru għall-konsultazzjoni pubblika, huwa importanti li mmorru għaliha bi qbil tal-membri ta' dan il-Kumitat, u allura importanti li tinkiteb.

Issa mbagħad ħalli niġu kkorreġuti, basta niġu mifhuma.

Hawnhekk nitlob lir-Research Analyst tagħna sabiex tieħu nota ta' dak li għedna. (off mic) Huwa l-ġist u d-direzzjoni ta' dan ir-rapport li dak li qed jiġi pprovdut f'dan ir-rapport ikun - kif kienet qiegħda tgħid l-Awtorità Maltija għall-Kompetizzjoni u l-Affarijiet tal-Konsumatur - jorbot lil kulħadd.

Allura ejjew immorru bil-premessa li s-suġġerimenti kollha huma l-istess għal kulħadd.

U għalhekk m'għandniex nużaw il-kelma "kulleġġi". (off mic) Mela allura ngħidu 'l-iskejjel tal-Istat'.

Fil-każ, nitolbu lil xi ħadd responsabbli.

CARMELO ABELA: Jien ktibt hekk; "Ikun hemm direzzjoni ċara mid-Direttorat tal-Edukazzjoni għall-iskejjel Statali kollha, u li jaraw li tiġi osservata.".

Qed ngħid hekk għax jidher li fl-iskejjel tal-Knisja u tal-Privat m'hemmx din id-diffikultà, għalkemm jista' ikun li niġi kkorreġut.

Jien qed nitkellem mill-esperjenza ta' dak li ġara wara li tkellimna fuq din l-issue, fejn jidher li d-direzzjoni li ngħatat għall-iskejjel Statali – din ġiet spjegata lilna f'dan il-Kumitat – ma kenitx magħrufa biżżejjed f'ċerti kulleġġi jew f'ċerti skejjel.

Jidher li kien hemm nuqqas sabiex xi ħadd jieħu l-ownership tagħha billi jgħid li se jaraw li jkunu proattivi f'din il-ħaġa billi fil-bidu ta' sena skolastika, jkun hemm nies apposta biex jieħdu ħsieb din l-issue.

Imbagħad kif jgħaddi dak il-perijodu, jkomplu b'xogħolhom.

Huwa għalhekk li jiena nħoss li din il-ħaġa tolqot l-aktar l-iskejjel tal-Istat.

Dak li qed ngħidu fuq prezzijiet, kompetizzjoni, eċċ, għandu jgħodd għal kulħadd.

U fuq dik naqblu.

Li qed ngħid jien huwa fir-rigward ta' ċerta direzzjoni u linji gwida li, filwaqt li forsi fi skejjel indipendenti u tal-Knisja jidher li huma stabbiliti u qed jifhmuhom, dawn ma jeżistux fl-iskejjel Statali kollha.

Issa dan jista' ikun minħabba li hemm aktar skejjel tal-Istat, u allura jkun aktar diffiċli.

THE CHAIRMAN: Tajjeb.

Issa se nitlob lir-Research Analyst tagħna sabiex iddaħħal dawn l-emendi li semmejna u tibgħathomlna sa għada b'email ħalli aħna nilħqu narawhom.

Imbagħad, jekk ikun hemm xi ħaġa oħra x'nikkorreġu nikkorreġuha, biex għada filgħaxija npoġġi dan ir-rapport fuq il-Mejda tal-Kamra, u nqegħduh għall-konsultazzjoni pubblika sat-8 ta' Marzu.

Għalhekk irridu nagħmlu wkoll press release oħra.

CARMELO ABELA: Aħna nimpenjaw ruħna li sa għada nagħtuk risposta, hekk kif nirċievu l-email, ħalli għada filgħaxija dan ir-rapport jitpoġġa fuq il-Mejda tal-Kamra.

THE CHAIRMAN: Jekk ma jkunx hemm risposta jfisser li huwa tajjeb kif inhu.

Aħna se nippruvaw niltaqgħu bħal-lum ġimgħa, u se nippruvaw nitolbu lill-Ministru Chris Said, dejjem jekk ikun jista', sabiex nagħmlu laqgħa miegħu matul il-ġimgħa d-dieħla.

Imbagħad il-ġimgħa ta' wara jkollna r-rapport fuq il-vjolenza domestika.

Grazzi.

Fit-8.10 pm il-Kumitat aġġorna għal data li kellha titħabbar iktar tard.


KUMITAT PERMANENTI DWAR L-AFFARIJIET SOĊJALI

LAQGĦA NRU 121

It-Tlieta, 14 ta' Frar, 2012

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7:30 p.m.

L-Onor Edwin Vassallo, President tal-Kumitat, ippresieda.

Dr Elaine Birmingham, Research Analyst mal-Kumitat dwar l-Affarijiet Soċjali, kienet preżenti għal din il-laqgħa.

Il-President tal-Kumitat qal it-talba.

Il-Minuti tal-Laqgħa Nr.

120 li saret nhar it-Tlieta 7 ta' Frar 2012 ġew konfermati.

Preżentazzjoni ta' Karti

L-Onor Edwin Vassallo, President tal-Kumitat, poġġa fuq il-Mejda:

Dok 161 Press Release Nru 264 intitolata Lejn Iktar Sigurtà u Bon Ordni f'Paceville

Informazzjoni

Il-President tal-Kumitat l-Onor Edwin Vassallo, informa lill-Kumitat li kellu laqgħa nformali mal-Anti-Poverty Forum Malta, fejn fost l-oħrajn issuġġerixxa li bħala kumitat jimpenja ħidma li meta jkun qed jiġi diskuss rapport, jittresqu proposti sabiex ikunu sostenn għall-iktar persuni li jkunu qed iħabtu wiċċhom ma' problemi soċjali.

Kien hemm riferenza wkoll għar-rapport intitolat "Il-Ħidma lejn l-Inklużjoni Soċjali tfisser ħidma kontra l-faqar: It-tfal li iktar li Jbatu", li l-Kumitat dwar l-Affarijiet Soċjali kien ħareġ f'Marzu 2009.

Il-Kumitat qabel mal-proposta tal-Onor Edwin Vassallo, li l-Ministru tal-Ġustizzja, Konsultazzjoni Pubblika u l-Familja l-Onor Chris Said jattendi għal-laqgħa formali tal-Kumitat.

Dan biex bħala Kumitat Permanenti dwar l-Affarijiet Soċjali jiġi ppreżentati lilu dokumenti u rapporti - li fihom numru ta' suġġerimenti u proposti - li l-Kumitat dwar l-Affarijiet Soċjali ħareġ f'din il-Ħdax-il Leġislatura.

Għaldaqstant il-President tal-Kumitat iddelega lis-Segretarja tal-Kumitat biex tikteb ittra formali lill-Ministru biex jattendi laqgħa tal-Kumitat.

Kien hemm qbil mal-proposta li għamel il-President tal-Kumitat li r-rapporti li joħroġ il-Kumitat ikunu wkoll diskussi fil-Kamra.

Għaldaqstant il-President tal-Kumitat iddelega lis-Segretarja tal-Kumitat biex tikteb ittra formali lill-President tal-Kumitat Permanenti dwar ix-Xogħol tal-Kamra biex jikkonsidra, li meta l-aġenda tal-Kamra tippermetti, ir-rapporti maħruġa mill-Kumitat jitilgħu għad-diskussjoni.

Il-Membri tal-Kumitat qablu mal-proposta li għamel l-Onor Edwin Vassallo li jkunu mistiedna r-rappreżentanti tal-Partiti Politiċi Maltin u jingħataw preżentazzjoni ta-rapporti kollha li l-Kumitat dwar l-Affarijiet Soċjali ippublika f'din il-Leġislatura.

Dan biex iservi ta' għajnuna meta jiġu biex iħejju l-Programm Elettorali.

Approvazzjoni tar-Rapport dwar L-Uniformi tat-tfal tal-skola

L-Onor Edwin Vassallo, President tal-Kumitat iċċirkola lill-membri:

Dok 162 L-Uniformijiet tat-Tfal – Id-Disa' Rapport tal-Kumitat dwar l-Affarijiet Soċjali

L-Onor Vassallo ippreżenta dan id-dokument u ppropona li jkun miftuħ għall-konsultazzjoni pubblika.

Kien hemm qbil li għandha tinħareġ Press Release biex issir sejħa pubblika biex min hu interessat jibgħat ilmenti, kummenti jew suġġerimenti fuq is-suġġett.

Fit-8:10 pm il-Kumitat aġġorna għall-data li kellha titħabbar iktar tard.

SKRIVANA TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

Il-Ġimgħa, 17 ta' Frar 2012.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-1:45 p.m.

L-Onor Francis Zammit Dimech, President tal-Kumitat, ippresieda.

Preżenti wkoll kien hemm il-Ministru tal-Finanzi, l-Ekonomija u Investiment, il-Ministru għall-Kompetizzjoni Ġusta u l-Konsumatur, l-Onor Joseph Falzon u l-Onor Noel Farrugia.

ASSENTI: Il-Viċi Prim Ministru u Ministru tal-Affarijiet Barranin u l-Onor Beppe Fenech Adami.

L-Iskrivan tal-Kumitat qal it-talba.

Il-Minuti tal-laqgħa numru 57 li saret fid-9 ta' Frar 2012 kienu konfermati.

INFORMAZZJONI MILL-PRESIDENT

Il-President tal-Kumitat informa lill-Membri li dak inhar stess il-Parlament kien irċieva Mozzjoni dwar il-Ħruġ ta' Ordni fuq it-Trattat ta' Adeżjoni bejn l-Istati Membri tal-Unjoni Ewropea u r-Repubblika tal-Kroazja, li skont Artikolu 2 tal-Att dwar l-Unjoni Ewropea trid tiġi diskussa fil-Kumitat fi żmien 15-il ġurnata biex imbagħad isir rapport lill-Kamra.

Il-Kumitat qabel li għal dan il-għan issir laqgħa nhar it-Tnejn 20 ta' Frar 2012 fis-7 p.m.

DISKUSSJONI FUQ IL-FTEHIM KUMMERĊJALI DWAR IL-ĠLIEDA KONTRA L-FALSIFIKAZZJONI (ACTA - ANTI-COUNTERFEITING TRADE AGREEMENT ) - KONTINWAZZJONI

Il-Ministru tal-Finanzi, l-Ekonomija u Investiment għamel preżentazzjoni fejn spjega l-għanijiet ta' dan il-ftehim u ta spjegazzjoni tar-raġunijiet għaliex il-Gvern kien iffirma dan l-istess ftehim, fosthom, il-ħarsien tal-investiment u tal-impjiegi.

Il-Ministru ddikjara li minkejja l-iffirmar tal-ftehim, il-Gvern kien lest jisma' x'għandhom xi jgħidu l-partijiet kollha interessati kif ukoll id-diskussjoni f'dan il-Kumitat biex imbagħad tittieħed d-deċiżjoni dwar jekk issirx ir-ratifika jew le ta' dan il-ftehim.

Il-Kumitat għadda biex jikkonsidra d-diversi artikoli tal-ftehim fl-liema diskussjoni ħadu sehem ukoll Dr Peter Grech, Avukat Ġenerali, Dr Joseph Bugeja, Direttur fid-Diviżjoni tal-Politika Ekonomika, is-Sur Joseph Ebejer, Kummissarju dwar il-Protezzjoni tad-Data, is-Sur George Agius, Spettur tad-Dwana, is-Sur Dominic Micallef, Supretendent tal-Pulizija u Dr Paul Micallef, Kap tal-Legal Unit tal-Awtorità ta' Malta dwar il-Komunkiazzjoni.

L-Avukat Ġenerali, fost kummenti oħra, irrimarka li:-

fejn tidħol il-protezzjoni tad-drittijiet tal-proprjetà intellettwali dejjem ikun hemm element ta' qligħ 'parassita' minn persuni/entitajiet għas-spejjeż ta' min jippossjedi dawk id-drittijiet;

wieħed irid joqgħod attent fejn fil-ftehim tintuża l-kelma 'għandha' (shall) li titlob konformità u mhux daqstant fejn tintuża l-kelma 'jista' (may); u

b'mod speċifiku, minħabba ċerti provvedimenti tal-ftehim jista' jkun hemm il-ħtieġa ta' emendi għall-artiklu 298 tal-Kodiċi Kriminali, li jistabbilixxi li proċedimenti ma jistgħux jittieħdu ħlief bil-kwerela tal-parti offiża, sabiex proċedimenti jkunu jistgħu jittieħdu wkoll minn awtoritajiet kompetenti, per eżempju, mill-Pulizija.

Il-Kumitat qabel li d-diskussjoni fuq il-Ftehim Kummerċjali dwar il-Ġlieda kontra l-Falsifikazzjoni (ACTA) titkompla nhar il-Ġimgħa 2 ta' Marzu, 2012.

Fl-4:00 p.m. il-Kumitat aġġorna għal nhar it-Tnejn 20 ta' Frar 2012 fis-7:00 pm bil-konsiderazzjoni tat-Trattat ta' Adeżjoni bejn Istati Membri tal-Unjoni Ewropea u r-Repubblika tal-Kroazja.

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET tal-familja

AVVIŻ

Laqgħa Nru. 4

It-Tlieta, 21 ta' Frar 2012 fl-4:30pm

L-Onor Jean Pierre Farrugia, President tal-Kumitat dwar l-Affarijiet tal-Familja, javża li l-Kumitat se jiltaqa' nhar it-Tlieta, 21 ta' Frar, 2012 fl-4:30 p.m. fil-Kamra tal-Kumitati fil-Palazz il-Belt b'din l-aġenda:-

Preparazzjoni Xierqa Qabel Żwieġ Ċivili.

Preżentazzjoni minn Mons Philip Calleja.

Affarijiet oħra.


KUMITAT PERMANENTI DWAR L-AFFARIJIET tal-Familja

LAQGĦA NRU 4

It-Tnejn, 21 ta' Frar, 2012

Il-Kumitat Permanenti dwar l-Affarijiet tal-Familja ltaqa' fil-Palazz, il-Belt Valletta, fis-4.40 p.m.

L-Onor Jean Pierre Farrugia, President tal-Kumitat, ippresieda.

Il-President tal-Kumitat qal it-talba.

Il-Minuti tal-Laqgħa Nr 3 li saret it-Tlieta 22 ta' Novembru 2011 ġew konfermati.

Informazzjoni

L-Onor Jean Pierre Farrugia nforma lill-Kumitat li lill-Ministru tal-Finanzi kien kellmu dwar il-punt li kienet qajmet l-Onor Marie Louise Coleiro Preca dwar ir-reduced hours tal-ħaddiema nisa tal-Air Malta.

Eventwalment ma kien hemm ebda insistenza li ssir diskussjoni fuq is-suġġett.

Preparazzjoni Xierqa Qabel Żwieġ ċivili

L-Onor Jean Pierre Farrugia, President tal-Kumitat stieden lill-Mons Philip Calleja, lill-Fr Alfred Vella Direttur tal-Kummissjoni Emigranti, lis-Sinj Helen Borg Bonnici Chairperson tal-Catholic Enquiry Centre u lis-Sinj Antoinette Giglio l-organizzatriċi tal-korsijiet "Good Wife to a Foreigner".

Mons Philip Calleja ta preżentazzjoni ntitolata:

Dokument 5 Żwiġijiet

Mons Calleja ta statistika mill-1975 sas-sena 2010, dwar żwiġijiet ċivili kif ukoll tal-knisja.

Huwa kompla jagħti iktar fatti u figuri dwar ommijiet mhux miżżewġa kif ukoll għalfejn persuni Maltin jagħżlu li jiżżewġu ċivilment.

Antoinette Giglio spjegat kif hija tikkordina l-korsijiet għal persuni Maltin li se jkunu ser jiżżewġu persuna barranija.

Is-Sinj Giglio pproponiet li korsijiet simili għandhom ukoll jiġu estiżi wkoll għal dawk il-persuni Maltin li se jkunu ser jiżżewġu ċivilment.

Wara kien hemm diskussjoni.

Fid-8:50 p.m. il-Kumitat ikkonkluda fuq is-suġġett u aġġorna għal nhar it-Tnejn 5 ta Marzu 2012 fis-7:00pm.

SKRIVANA TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

It-Tlieta, 21 ta' Frar 2012.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7:15 p.m.

L-Onor Francis Zammit Dimech, President tal-Kumitat, ippresieda.

PREŻENTI: Il-Viċi Prim Ministru u Ministru tal-Affarijiet Barranin, l-Onor Charlò Bonnici, l-Onor Luciano Busuttil, l-Onor Beppe Fenech Admai, l-Onor George Vella u l-Onor Simon Busuttil, Membru tal-Parlament Ewropew.

SKUŻAT: L-Onor Francis Agius kien fuq xogħol parlamentari ieħor.

L-Iskrivan tal-Kumitat qal it-talba.

Il-Minuti tal-laqgħa numru 58 li saret fis-17 ta' Frar 2012 kienu konfermati.

PREŻENTAZZJONI TA' KARTI

Il-President informa lill-Membri b'14-il riżoluzzjoni u dikjarazzjoni li l-Parlament Ewropew għadda lill-parlamenti nazzjonali u b'żewġ komunikazzjonijiet datati t-13 u l-20 ta' Frar 2012 mill-Ambaxxata tas-Sirja dwar is-sitwazzjoni f'dak il-pajjiż skont il-Gvern Sirjan u qiegħed fir-records tal-Kumitat:-

Dokument 996 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 810/2009 tat-13 ta' Lulju 2009 li jistabbilixxi Kodiċi Komunitarju dwar il-Viżi (Kodiċi dwar il-Viżi) (COM(2011)0516 – C7-0226/2011 – 2011/0223(COD)) - P7_TA-PROV(2012)0003;

Dokument 997 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar l-abbozz ta' deċiżjoni tal-Kunsill dwar il-konklużjoni tal-Ftehim bejn l-Unjoni Ewropea u l-Ġeorġja dwar il-protezzjoni tal-indikazzjonijiet ġeografiċi ta' prodotti agrikoli u oġġetti tal-ikel (09737/2011 – C7-0202/2011 – 2011/0090(NLE)) - P7_TA-PROV(2012)0004;

Dokument 998 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar l-abbozz ta' deċiżjoni tal-Kunsill dwar l-adeżjoni tal-Unjoni Ewropea mar-Regolament Nru 29 tal-Kummissjoni Ekonomika tan-Nazzjonijiet Uniti għall-Ewropa dwar id-dispożizzjonijiet uniformi li jikkonċernaw l-approvazzjoni ta' vetturi fir-rigward tal-protezzjoni tal-okkupanti tal-kabina ta' vettura kummerċjali (13894/2011 – C7-0303/2011 – 2011/0191(NLE)) - P7_TA-PROV(2012)0005

Dokument 999 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar il-proposta għal deċiżjoni tal-Kunsill dwar il-pożizzjoni tal-Unjoni Ewropea fir-rigward tal-abbozz tar-Regolament tal-Kummissjoni Ekonomika tan-Nazzjonijiet Uniti għall-Ewropa dwar is-sikurezza tal-persuni mixjin fit-triq u fir-rigward tal-abbozz tar-Regolament tal-Kummissjoni Ekonomika tan-Nazzjonijiet Uniti għall-Ewropa dwar is-sorsi tad-dawl minn Dijodu li Jemmetti d-Dawl (LED) (13895/2011 – C7-0302/2011 – 2011/0188(NLE)) - P7_TA-PROV(2012)0006;

Dokument 1000 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar l-abbozz ta' deċiżjoni tal-Kunsill dwar il-konklużjoni ta' Ftehim bejn l-Unjoni Ewropea u l-Gvern tar-Repubblika tal-Indoneżja dwar ċerti aspetti tas-servizzi tal-ajru (13238/2011 – C7-0242/2011 – 2010/0132(NLE)) - P7_TA-PROV(2012)0007;

Dokument 1001 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar l-abbozz ta' deċiżjoni tal-Kunsill dwar il-konklużjoni ta' Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa, u li jistupula l-arranġamenti proċedurali relatati miegħu (09138/2011 – C7-0163/2011 – 2011/0050(NLE)) - P7_TA-PROV(2012)0008;

Dokument 1002 Riżoluzzjoni leġiżlattiva tal-Parlament Ewropew tad-19 ta' Jannar 2012 dwar il-pożizzjoni tal-Kunsill fl-ewwel qari bil-ħsieb tal-adozzjoni tad-direttiva tal-Parlament Ewropew u tal-Kunsill dwar skart ta' tagħmir elettriku u elettroniku (WEEE) (Riformulazzjoni) (07906/2/2011 – C7-0250/2011 – 2008/0241(COD)) - P7_TA-PROV(2012)0009;

Dokument 1003 Riżoluzzjoni leġislattiva tal-Parlament Ewropew tad-19 ta' Jannar 2012 dwar il-pożizzjoni tal-Kunsill fl-ewwel qari bil-ħsieb tal-adozzjoni ta' Regolament tal-Parlament Ewropew u tal-Kunsill dwar it-tpoġġija għad-dispożizzjoni fis-suq u l-użu tal-prodotti bijoċidali (05032/2/2011 – C7-0251/2011 – 2009/0076(COD)) - P7_TA-PROV(2012)0010;

Dokument 1004 Dikjarazzjoni tal-Parlament Ewropew tad-19 ta' Jannar 2012 dwar il-ġlieda kontra l-proliferazzjoni tal-alga - P7_TA-PROV(2012)0015;

Dokument 1005 Riżoluzzjoni tal-Parlament Ewropew tat-2 ta' Frar 2012 b'rakkomandazzjonijiet lill-Kummissjoni dwar l-14-il direttiva dwar il-liġi tal-kumpaniji rigward it-trasferiment transkonfinali tas-sedi tal-kumpaniji (2011/2046(INI)) - P7_TA-PROV(2012)0019;

Dokument 1006 Riżoluzzjoni tal-Parlament Ewropew tat-2 ta' Frar 2012 dwar "Lejn Approċċ Ewropew Koerenti għar-Rimedju Kollettiv" (2011/2089(INI)) - P7_TA-PROV(2012)0021;

Dokument 1007 Riżoluzzjoni tal-Parlament Ewropew tat-2 ta' Frar 2012 dwar l-abbozz ta' regolament tal-Kummissjoni li jemenda r-Regolament (KE) Nru 1924/2006 dwar il-lista ta' indikazzjonijiet dwar in-nutrizzjoni - P7_TA-PROV(2012)0022;

Dokument 1008 Riżoluzzjoni tal-Parlament Ewropew tat-2 ta' Frar 2012 dwar il-Kunsill Ewropew tat-30 ta' Jannar 2012 - P7_TA-PROV(2012)0023;

Dokument 1009 Riżoluzzjoni tal-Parlament Ewropew tat-2 ta' Frar 2012 dwar l-Iran u l-programm nukleari tiegħu - P7_TA-PROV(2012)0024;

Dokument 1010 Riżoluzzjoni tal-Parlament Ewropew tat-2 ta' Frar 2012 dwar id-Dimensjoni Ewropea fl-Isport (2011/2087(INI)) - P7_TA-PROV(2012)0025;

Dokument 1011 Riżoluzzjoni tal-Parlament Ewropew tat-2 ta' Frar 2012 dwar ir-Rapport Annwali dwar il-fiskalità (2011/2271(INI)) - P7_TA-PROV(2012)0030; u

Dokument 1012 Żewġ komunikazzjonijiet mibgħuta fit-13 u l-20 ta' Frar 2012 mill-Ambaxxata Sirjana f'Ruma dwar is-sitwazzjoni f'dak il-pajjiż skont il-Gvern Sirjan.

MOZZJONI DWAR IL-ĦRUĠ TA' ORDNI FUQ IT-TRATTAT TA' ADEŻJONI BEJN L-ISTATI MEMBRI TAL-UNJONI EWROPEA U R-REPUBBLIKA TAL-KROAZJA

Il-Kumitat iddiskuta l-mixja tal-Kroazja lejn is-sħubija tagħha fl-Unjoni Ewropea fejn, fost affarijiet oħra, kien innotat dan li ġej:-

fl-1 ta' Diċembru 2012 il-Parlament Ewropew kien approva dan it-Trattat li mbagħad ġie iffirmat fid-9 ta' Diċembru 2012;

il-Kroazja għamlet referendum fit-22 ta' Jannar 2012 fejn 66% ivvotaw favur li l-Kroazja tidħol fl-Unjoni Ewropea – hawnhekk kien innotat ukoll li 43% tal-elettorat ħa sehem f'dan ir-referendum;

iż-żewġ partiti politiċi ewlenin tal-Kroazja huma favur is-sħubija tal-Kroazja fl-Unjoni Ewropea;

il-Kroazja għamlet progress kbir f'kull qasam anke f'dik li hija koperazzjoni mal-ITC

f'dawk l-oqsma fejn jidher li għad hemm xi jsir, bħal, fit-trazzin tal-korruzzjoni, ġudikatura indipendenti, dejn u żbilanċ fil-kontijiet pubbliċi, u f'xi aspetti tal-ħarsien tad-drittijiet tal-bniedem, il-Kroazja wriet li hija impenjata bis-sħiħ li tibqa' tagħmel ir-riformi meħtieġa kif ukoll iddikjarat li se taħdem biex iżżomm relazzjonijet tajba mal-ġirien tagħha;

bid-dħul tal-Kroazja fl-Unjoni Ewropea jintbagħat sinjal pożittiv lill-istati l-oħra f'dan ir-reġjun li l-perspettiva tagħhom li jsiru membri fl-Unjoni Ewropea hija fattibbli u b'hekk tiżdied l-istabilità f'dan ir-reġjun li fl-istorja riċenti kien sors ta' instabilità u konflitti mdemmija;

l-appoġġ ta' Malta lis-sħubija tal-Kroazja fl-Unjoni Ewropea hija parti mill-politika ta' Malta li jkollha relazzjonijiet tajbin mal-pajjiżi ta' dan ir-reġjun, jiġiefieri, s-Serbja, l-Montenegro, il-Maċendonja, l-Albanija u s-Bosnija Herzegovina, u li tgħinhom fil-proċess li jilħqu l-kriterji għad-dħul tagħhom fl-Unjoni Ewropea.

Il-Kumitat qabel li l-President għandu jirrapporta li l-Kumita unanimament jirrakkomanda r-ratifika tat-Trattat ta' Adeżjoni bejn l-Istati Membri tal-Unjoni Ewropea u r-Repubblika tal-Kroazja.

Il-President qiegħed fir-records tal-Kumitat :-

Dokument 1013 Kopja ta' Mozzjoni Nru. 291dwar il-Ħruġ ta' Ordni fuq it-Trattat ta' Adeżjoni bejn l-Istati Membri tal-Unjoni Ewropea u r-Repubblika tal-Kroazja

AFFARIJIET OĦRA

Sussidjarjetà: Il-President tal-Kumitat informa lill-Membri li l-Kamra, permezz tal-Kumitat Permanenti dwar ix-Xogħol tal-Kamra, inkarigat lill-Kumitat dwar l-Affarijiet Barranin u Ewropej sabiex jeżamina l-proposti leġislattivi li jiġu mill-istituzzjonijiet tal-Unjoni Ewropea mill-aspett ta' sussidjarjetà u ppreżenta l-proċedura approvata mill-Kumitat Permanenti dwar ix-Xogħol tal-Kamra f'dan ir-rigward.

Dokument 1014 Kopja tal-proċedura approvata mill-Kumitat Permanenti dwar ix-Xogħol tal-Kamra fir-rigward tal-eżami tal-proposti leġislattivi maħruġa mill-istituzzjonijiet tal-Unjoni Ewropea għall-fini tal-prinċipju ta' sussidjarjetà.

Fit-8:00 p.m. il-Kumitat aġġorna għal nhar il-Ġimgħa 2 ta' Marzu 2012 fis-1:30 pm bit-tkomplija tad-diskussjoni fuq il-Ftehim Kummerċjali dwar il-Ġlieda kontra l-Falsifikazzjoni (ACTA).

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 122

It-Tlieta, 21 ta' Frar, 2012

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 21 ta' Frar, 2012 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa mal-Ministru tal-Ġustizzja, Konsultazzjoni Pubblika u l-Familja.

Affarijiet oħra.